ئه‌مریكا تاووتوێی سه‌پاندنی سزا به‌سه‌ر روسیادا ده‌كات\nدیموکراتەکانی ئەنجومەنی سیناتی ئەمریکا پڕۆژە یاسایەکیان ئاشکرا کرد بۆ سەپاندنی سزا بەسەر بەرپرسە باڵاکانی حکومەت و سوپای روسیادا، بەڤلادیمێر پوتن، سەرۆکی روسیاشەوە.\nپڕۆژە پێشنیازکراوەکە کە لەلایەن کۆشکی سپیەوە پشتیوانی لێکراوە، بەندێکی تیادایە بۆ یارمەتیدانی ئاسایشی ئۆکرانیا و هاندانی ئەمریکا بۆ "لەبەرچاوگرتنی سەرجەم ئەو ڕێوشوێنانەی لەبەردەستدان و گونجاون" تا رێگە نەدەن هێڵی بۆری گازی روسیا بۆ ئەڵمانیا (نۆرد ستریم 2) چالاک بکرێت.\nڕۆبەرت مێنیندێز، رابەری دیموکراتەکان لە لیژنەی پەیوەندییەکانی دەرەوەی ئەنجومەنی سینات کە پڕۆژە یاساکەی ئاشکرا کرد لە بەیاننامەیەکدا وتی: "ئەم پڕۆژە یاسایە بەتەواوەتی روونی دەکاتەوە کە ئەنجومەنی سیناتی ئەمریکا دەستەوەستان نابێت لەکاتێکدا روسیا هەڕەشەی دووبارە داگیرکردنەوەی ئۆکرانیا دەکات".\nروسیا نزیکەی 100 هه‌زار سەربازی لە نزیک سنووری ئۆکرانیا جێگیرکردووە، ئەمریکاش هەواڵ دەدات روسیا گرژییەکان کەم بکاتەوە و ئۆکرانیا داگیرنەکات.\nپڕۆژە یاساکە کە سەرەتا لەلایەن واشنتن پۆستەوە بڵاوکرایەوە، ئەو کۆمپانیا روسییانە دەکاتە ئامانج کە سیستمی پارێزراوی نامە ناردن پێشکەش دەکەن، لەوانەش سویفت، کە بانکەکان بۆ گۆڕینەوەی زانیاری هەستیار لەگەڵ دامەزراوە داراییەکانی دیکەدا بەکاریدەهێنن.\nوتەبێژی مێنیندێز وتی: زیاتر لە 24 دیموکرات بە رابەری دیموکراتەکان چەک شومەریشەوە پڕۆژە یاساکەیان پەسەند کردووە.\nوتەبێژی ئەنجومەنی ئاسایشی نیشتیمانی کۆشکی سپی وتی: "پڕۆژەکە کاریگەرییەکی توندی لەسەر ئابووری روسیا دەبێت" ئەگەر روسیا بەردەوام بێت و ئۆکرانیا داگیر بکات.\nلەلایەکی دیکەشەوە پڕۆژەکە پشتیوانی لە سەپاندنی سزا دەکات بەسەر پڕۆژەی هێڵی بۆری گازی روسیا بۆ ئەڵمانیا کە بە نۆرد ستریم 2 ناسراوە و 11 ملیار دۆلاری تێچووە، پڕۆژەکە تەواو بووە بەڵام چاوەڕێی پەسەندکردنی دەکرێت لەلایەن ئەڵمانیاوە تا چالاک بکرێت.\nزۆرێک لە دیموکراتەکانی ئەمریکا پشتیوانیان لە سەپاندنی سزا کردووە بۆ سەر پڕۆژەی نۆرد ستریم 2، کە دەبێتە هۆی ئەوەی چیتر گازی روسی بە ئۆکرانیادا نەیەت و ئۆکرانیاش ئەو پارەیە لەدەست دەدات کە وەری دەگرت لەسەر ئەوەی گازەکە بە وڵاتەکەیدا تێدەپەڕی، ئەمەش ئۆکرانیا لە بەرامبەری روسیادا لاواز دەکات.\nڤۆدلۆدیمێر زیلینسکی، سەرۆکی ئۆکرانیا باوەڕی وایە سزاکان دەبێت بە زووترین کات بسەپێنرێن بەسەر پڕۆژەی نۆرد ستریم 2 دا، تەنانەت ئەگەر روسیا ئۆکرانیاش داگیر نەکات.\nکەسێکی نزیک لە زیلینسکیەوە کە نەیویست ناوی ئاشکرا بکات وتی: "پڕۆژەکە هەڕەشەیەکی ماددی و ئابووری بۆ سەر ئەوروپا دروست دەکات".\nوتیشی: " ئۆکرانیا دژی هەر سیاسەتێکە کە رێگە بە روسیا بدات هەڕەشەی داگیرکردن بەکاربهێنێت بۆ بەدەستهێنانی هەرشتێک کە بیەوێت لە ناوچەکانی دیکەدا".\nجۆو بایدن، سەرۆکی ئەمریکا لە ماوەی رابردوودا وتی: پڕۆژەی نۆرد ستریم 2ی روسی گرێبەستێکی خراپە بۆ ئەوروپا، وتیشی کاریگەریی روسیا لە ئەوروپا زیاتر دەکات. بەڵام ساڵی ڕابردوو بەڕێوه‌بەرایەتیەکەی سزاکانی سەر ئەو کۆمپانیایەی لابرد کە پڕۆژەی نۆرد ستریم 2 جێبەجێ دەکات، لە کاتێکدا کۆشکی سپی هەوڵیدەدا پەیوەندییەکان لەگەڵ ئەڵمانیادا چاک بکاتەوە.\nبەرپرسێکی باڵای بەڕێوبەرایەتیەکەی بایدن وتی: هەڕەشەی راگرتنی پڕۆژەکە وەک کارتێکی فشار وایە بەدەست ئەڵمانیاوە دژی روسیا.\nپڕۆژەی نۆرد ستریم کە لەلایەن کۆمپانیای گازپڕۆمی روسییەوە پشتیوانی لێدەکرێت، سوتەمەنی بۆ ئەڵمانیا دابین دەکات.


سەد رۆژی یەكەمی ترەمپ ئاماژەی شكست بوو\nبۆچوون / بیروڕا :: 01/05/2017\nسەد رۆژی یەكەمی دۆناڵد ترەمپ لە كۆشكی سپی كارەسات بوو، چونكە هیچی جێبەجێنەكرد جگە لە بۆردوومانی بنكەیەكی جەنگیی سوریا و هەڕەشەكردن لە كۆریای باكور. ئەگەر من رای خۆم بدەم ئەوا دەڵێم باشترین شتێكی ئەم سەد رۆژە، بوونی ریكس تیلرسۆن وەك وەزیری دەرەوە و جێمس ماتیس وەك وەزیری بەرگری و جۆن كیلی وەك وەزیری ئاسایشی نەتەوەیی-یە. ئەمانە رۆژنامە ناوی ناون (بەرەی پێگەیشتوان).\nرای ئەمریكاییەكان دەربارەی سەرۆكەكەیان لە رای من گرنگترە، لەوكاتەوەی لە 20ی كانونی دووەمەوە بە سەرۆك دانراوە، وردە وردە جەماوەرێتیی دادەبەزێت و لەو باوەڕەدام ئێستا گەیشتبێتە 35 لە سەدا یاخود رەنگە 34%. دامەزراوەی گالوپ راپرسییەكی كردووە و دەركەوتووە لە سەدا 45 ی ئەمریكییەكان وایدەبینن كە ترەمپ بەڵێن و پەیمانەكانی خۆی دەپارێزێت. پێش تەنیا دوومانگ متمانە بە ترەمپ لە سەدا 62 بوو كەچی ئێستا بە رێژەی 17% دابەزیوە. هەر لەهەمان ماوەدا متمانەی ئەمریكییەكان بەرامبەر توانای ترەمپ بۆ ئەنجامدانی ئەو گۆڕانكارییانەی وڵاتەكەی پێویستیەتی لە 53% ەوە دابەزیوە بۆ 46%. هەروەها ژمارەی ئەو كەسانەیش كە بەلایانەوە ترەمپ كەسێكی (شەریفە) و شایانی متمانەپێبوونە لە 42 لە سەدەوە دابەزیوە بۆ 36 لە سەدا.\nجار دوای جار دەربارەی كۆمێنتەكانی ترەمپ-م نووسیوە كە تێیاندا هێرش دەكاتە سەر سەرۆك باراك ئۆباما و ناگەڕێمەوە سەریان، بەڵام یەكێك لە قسەكانی دێنمەوە كە لە 17/8/2011 دا وتی ژمارەكانی ئۆباما لە راوەرگرتنەكانی راپرسیی گشتیدا گەیشتە ژمارەی پێوانەیی و دابەزیی بۆ 39 لە سەدا. نەمردین و ژیاین بۆ ئەوەی ژمارەی ترەمپ-یش لەم مانگەدا ببینین كە گەیشتە 35 لە سەدا و لەوانەیشە 34 یان 33 لە سەدابێت.\nترەمپ لە كۆمێنتێكیدا لە 9/10/2012 یش وتی لایەنگریی ئۆباما بە خێرایی دادەكشێت لەبەرئەوە بیر لە هێرشكردنە سەر لیبیا یان ئێران دەكاتەوە. ئۆباما نەیكرد. ترەمپ بەوە تۆمەتباری كرد كە ملیۆنەها دۆلار خەرج دەكات بۆ شاردنەوەی تۆمارەكانی و ئەو ناشەفافترین سەرۆكی ئەمریكایە. راستیەكەیشی ئەوەیە كە ئۆباما تۆماری باجەكانی ئاشكرا كرد و ترەمپ-یش تا ئێستا رەتیدەكاتەوە ئەو باجانەی كە نەیداون ئاشكرا بكات، ئەگەرچی خۆی بلیۆنێریشە.\nلە كۆمێنتێكی تریدا، ترەمپ لە 7/11/2012 وتی كۆڕبەندی هەڵبژاردن كارەساتی دیموكراسییە، كەچی كاتێك سەرۆكایەتیەكەی بردەوە شانازیی بەوەوە كرد كە لە دوای رۆناڵد رێگان-ەوە (بەرزترین) رێژەی دەنگەكانی كۆڕبەندی هەڵبژاردنی بەدەستهێناوە. شارەزایانیش یەكسەر پێیان وت پێش ئەو ئۆباما و پێشتریش جۆرج بوش-ی كوڕ هەر لە كۆڕبەندی هەڵبژاردندا دەنگێكی زۆر زیاتر لەوەیان هێنا كە ترەمپ بەدەستیهێناوە، كە دەنگی جەماوەری لەدەستداوە. هەر لەو كۆڕبەندی هەڵبژاردنەدا هیلاری كلینتۆن-ی ركابەری بە نزیكەی سێ ملیۆن دەنگ لە پێشیەوە بوو. سەیرترین كۆمێنتی ترەمپ لەمیانەی سەد رۆژەكەدا ئەوەبوو كە مەحاڵی بردووەتەوە بە بەدەستهێنانی زۆرترین دەنگەكانی كۆڕبەندی هەڵبژاردن و ئێستایش باس لە تۆماری باجەكانی دەكەن. ئەویش پێشتر وتوویەتی كە ئاشكرای دەكات و نەیكردووە.\nكێشەی هەموو ئەوانەی باسكرا، بۆ قسەكردن لە رابردوودا نییە، بەڵكو بۆ پشتبەستنە لەسەر سەد رۆژی یەكەم بۆ زانین و تێگەیشتن لەداهاتوو. ئەو شكستیهێنا لە پیاچوونەوەی چاودێریی تەندروستیدا كە ئۆباما داینابوو، هەروەها هەزار و یەك بەڵگە هەن لەسەر پەیوەندیی پیاوانی هەڵمەتی هەڵبژاردنەكەی بە روسیاوە، بەهەمان شێوە دەستوەردانی روسیا لە هەڵبژاردنە سەرۆكایەتیەكەی ئەمریكا لە بەرژەوەندیی ترەمپ لەسەر حسابی كلینتۆن. ترەمپ ستایشی روسیای دەكرد و دەیگوت ڤلادیمێر پوتین و رووداوەكەی باش دەناسێت، دوای ئەوەیش كە گوشارەكان لەسەری توندكرانەوە وتی پەیوەندییەكان لەگەڵ روسیا لەوپەڕی خراپیدایە چونكە روسیا هاویەیمانی لەگەڵ سوریا دەبەستێت. لەوەیش زیاتر، نكۆڵیی لەوەكرد كە پوتین بناسێت و لێدوانەكانی پێشوویی لەبیرچووبووەوە.\nسەد رۆژی یەكەم كۆتاییهات و ئەو هێرشانەی كە بە فەرمانی ترەمپ ئەنجامدران دەیان ژن و منداڵیان لە سوریا و عێراق و ئەفغانستان كوشت. دیموكراتەكان-یش وتیان پلانەكەی سەرۆك، كە تایبەتە بە باجەكان، رەتدەكەنەوە مادام هێشتا تۆماری باجەكانی خۆیی ئاشكرانەكردووە. شۆن سپایسەر وتەبێژی سەرۆكایەتی وتی سەرۆك تۆمارەكەی ئاشكرا ناكات. ئەمە مانای وایە ئەو پلانە تازەیەی باج كە ترەمپ بەڵێنیدا لە مانگی شوباتی رابردوودا دەریبكات و گوایە لەم پلانەی ئێستا سانا و ئاسانتر دەبێت و باجە كەمترەكان دەگرێتەوە، هەتا دوای هاوینیش ئامادە نابێت.\nبێگومان ترەمپ دەزانێت كە هەوڵیداوە و شكستیهێناوە، رەنگە بۆ شاردنەوەی شكستەكەی بڕیاریدابێت بچێتە شەڕی كۆریای باكورەوە، بەمەیش دەرگای شەڕی بە رووی هەموو جیهاندا كردەوە نەك تەنیا خۆرهەڵاتی دوور. دەشێت (بەرەی پێگەیشتوان) رێگەی سەركێشیكردنی بەشكستێكەوە پێنەدەن كە لە سەروو هەموو شكستەكانەوە بێت.


تروسكایی ریفراندۆم لە كۆتایی تونێلەكەدا\nپاش ئەوەی هەر یەك لە ئەمریكا‌و روسیا‌و ئەڵمانیا‌و توركیا‌و ئێران‌و عیراق دەنگی ناڕەزاییان بەرامبەر بەئەنجامدانی ریفراندۆم بۆ سەربەخۆیی كوردستان بەرز كردەوە، پرۆژەی ریفراندۆم پێ دەنێتە ناو قۆناغی گومان‌و بێهوودەیی. چوار ساڵە بانگەشە بۆ ئەم پرۆژەیە دەكرێ‌و لە ماوەی 48 سەعات دەركەوت كە سەركردایەتیی كورد بە كردەوە هیچ پشتگیرییەكی بۆ ریفراندۆم پێ دابین نەكراوە. باق‌و بریقی لێدوانە وروژێنەرەكانی وەك «ئێمە بۆ ریفراندۆم مۆڵەت لە كەس وەرناگرین» و «بریار بە دەست خۆمانە»و «هیچ دەوڵەتێك دژی ریفراندۆم نییە» هیچی لە بابەتەكە نەگۆڕی‌و هیچ سودێكیشی بە پرسەكە نەگەیاند.\nدیارە سەركردایەتیی كورد پەیامە سیاسییەكانی بە هەڵە خوێندۆتەوە‌و نەیتوانیوە پشتگیری كردنی كورد لە شەڕی دژی داعش لە پشتگیری كردنی كورد بۆ جیابونەوە لێك جیا بكاتەوە. سەركردایەتیی كورد پێوانەكانی سەردەمی شەڕی ساردی لەسەردەمی بەجیهانیبون بەكار هێناوە‌و بەهۆی ئەمەوە لەهەموو هەڵسەنگاندنەكاندا هەڵەی كردوە. وا تێگەیشتبوو دروست كردنی بەرژوەندیی نەوتی بۆ وڵاتان لەناو كوردستان، وایان لێ دەكا پشتگیریی ئاواتەكانی كورد بكەن. لەڕاستیدا مەسەلەكە لەوە قووڵتر‌و ئاڵۆزترە‌و ئەوەی كە سەركردایەتیی كورد لێی تێگەیشتبوو كە گوایە كۆمپانیاكانی نەوت سیاسەتی دەرەوەی وڵاتەكانیان دادەڕێژن، هەڵە‌و چەوت دەرچوو. لانی كەم دوو لەو دەوڵەتانەی كە دژی ریفراندۆمەكەی كوردستان وەستاونەتەوە، واتە توركیا‌و روسیا، بەرژەوەندیی نەوتیی زۆریان لە كوردستاندا هەیە. بەڕادەیەك كە بەشێكی پەیوەندیی نێوان هەرێم‌و توركیا بە ستراتیجی دادەندرێ، كەچی بەرژەوەندییە نەوتییەكان‌و پەیوەندیی ستراتیجییەكان رێیان لەوە نەگرت كە وتەبێژی وەزارەتی دەرەوەی توركیا دژی ریفراندۆمەكەی كوردستان لێدوان بدا. دواتریش، خودی سەرەك وەزیران رونتر لێدوانی دا‌و جەختی كردە سەر پێویستیی مانەوەی عیراق بە یەكپارچەیی، ئەمەش بەڵگەی ئەوەیە كە وەزارەتی دەرەوە، نەك كۆمپانیاكانی نەوت سیاسەتی دەرەوەی دەوڵەتان دروست دەكەن.\nلێكدانەوە چەوتەكانی سەركردایەتیی كورد لێوەشاوەیی ئەو سەركردایەتییە دەخاتە ژێر پرسیارەوە. لێدوانەكانی ئەم دواییەی هۆشیار زێباری، پاشەكشەیەكی روونیان پێوە دیارە. زێباری وەك لێپرسراوی لیژنەی ریفراندۆم وتی ریفراندۆم بۆ سەربەخۆی‌و جیابونەوە نییە، بەڵكو بۆ بەهێزكردنی پێگەی هەرێمە لەهەر وتووێژێكدا لەگەڵ بەغدا، هەروەها وتی مەرج نییە ریفراندۆم «بەشێوەیەكی ئۆتۆماتیكی جیابوونەوەی لێ بكەوێتەوە»و وتی ریفراندۆم شتێكە‌و سەربەخۆی شتێكی ترە. لەڕاستیشدا ئەمە پشێوییەكی لە شەقام دا دروست كردووە چونكە شەقام وا تێگەیەنراوە كە ریفراندۆم بۆ سەربەخۆییە‌و كەركوك‌و خانەقینیش دەگرێتەوە، كەچی ئێستا ئامانجی ریفراندۆم بۆتە پتەوكردنی پێگەی هەرێم لە وتووێژدا لەگەڵ بەغدا.\nخراپترین لایەنی مەسەلەكە ئەوەیە كە كۆبونەوەی سەری رەش بە جیهانی نیشاندا كە كورد لەسەر شێوەی ئەنجامدانی ریفراندۆم‌و دابین كردنی پێداویستییە یاساییەكانی كۆدەنگ نییە. هەر لەو كۆبونەوەشدا مەسەلەیەكی گرنگی وەك كاراكردنەوەی پەرلەمان‌و رێكخستنی ریفراندۆم بەپێی یاسایەكی تایبەت زۆر بەسەرپێیی باسی لێوە كراوە‌و راگەیاندراوەكەی كۆبونەوەكە شتێكی وای لێ هەڵدەكڕێندرێ كە لەو ماوەیەدا هەوڵی كاراكردنەوەی پەرلەمان دەدرێ، بەڵام ئەگەر كاراش نەكرایەوە، ریفراندۆم هەر ئەنجام دەدرێ. ئەمە خۆی لەخۆیدا سوكایەتی كردنە بە ریفراندۆم.\nهەرێم ناوبانگێكی باشی لە شەڕی دژی داعشدا هەیە. بەڵام ناوبانگی لەڕوی سیاسییەوە باش نییە. هێشتا جیهان نەگەیشتۆتە ئەو باوەڕەی كە كورد شیاوی ئەوەیە خاوەنی دەوڵەتی خۆی بێ هۆكەش بۆ ئەوە دەگەڕێتەوە كە حكومەتی هەرێم لەژێر قورسایی قەرزەكاندا دەناڵێنێ‌و موچەی كارمەندەكانی خۆی پێ نادرێ. بەردەوامبوونی كێشەی سەرۆكایەتیی هەرێمیش، دەرفەتی دەستاودەست كردنی دەسەڵاتی نەرەخساندووە. پەرلەمانیش دوو ساڵە پەك خراوە‌و ناتوانێ ئەركەكانی خۆی بەجێ بهێنێ. بەشێكی گرنگی سڵ كردنەوەی جیهان لە سەربەخۆیی كوردستان بۆ ئەوە دەگەڕێتەوە كە كورد نەیتوانیوە كێشە ناوخۆییەكانی چارەسەر بكات. ئەمەش بۆچونێكی وای دروست كردووە كە كورد كێشە چارەسەرنەكراوەكانی خۆی بۆ قۆناغی جیابونەوە دەگوازێتەوە‌و ئەمەش دەشێ سوودانێكی تر لە رۆژهەڵاتی ناوەڕاست دروست بكات.\nپرۆسەی ریفراندۆم هەر لە بناغەوە بە كەموكوڕییەوە دەستی پێ كردووە، تێكەڵ بە بەرژەوەندییە كەسی‌و بنەماڵەیی‌و حزبییەكان بووە، باش كاری بۆ نەكراوە‌و بەرنامەی هەمەلایەنەی بۆ دانەنراوە ئەمەش لەگەڵ خۆیدا ئەم پرسیارە دەوروژێنێ: ئایا كوردستان بەرەو ریفراندۆمێكی بێهوودە ناچێ؟ ئەم پرسیارەش پرسیارێكی تر دەوروژێنێ، ئەویش ئەوەیە كە ئایا ئێمە ریفراندۆمەكەمان ریفراندۆمێكی سەركەوتوو دەبێ یان ریفراندۆمێكی بێهوودە؟


خويَندني بالآ - Feropedia فێرۆپيديا\nماڵەوە /بابەتە بەربڵاوەكانى فێركردن/خويَندني بالآ\nخويَندني بالآ – فێر ببە لەسەرچۆنێتی ئامادەكردنی فێرخواز بۆ وەرگرتنیان لە كۆلێج و یارمەتیدانیان لە مانەوە تێیدا كاتێك وەردەگیرێن.\nFeropedia پێشخستنى مامۆستا, خويَندني بالآ, فێركردنى پێگەيشتوان\nچۆن چاكسازى لەبەشى زمانى ئينگليزى زانكۆيەكدا بكەين؟\nDaban Bahman خويَندني بالآ\nلە ووڵاتە پێشكەوتووەكاندا وتنه‌وه‌ى زمانى ئينگليزى(ELT) بەشێكە لە زۆربەى فاكەڵتييەكان، بۆ نمونە فاكەڵتى هونەر يان زمانەكان، ئەوانەى كە خوێندكارەكانيان بە ئينگليزى دەخوێنن، ياخود لە فاكەڵتيەكانى پەروەردە، ئەوانەى مامۆستاى ئينگليزى پێدەگەيەنن. لە لايەكى ترەوە، لەوانەيە كۆرسى ئينگليزى بە خوێندكارێك بڵێن كە تايبەتمەنديى ئينگليزيش نەبێت وەكو خوێندكارانى بەشى زانستى كۆمپيوتەر ياخود بەشى …\nئاستى ئۆتۆنۆمى فێرخواز لە خوێندنى باڵادا\nئۆتۆنۆمى فێرخواز كاتێك دەبێت كە خوێندكار خۆى بەرپرس بێت لە فێربوونى ئەو بابەتەى دەيخوێنن هه‌روەها چۆنێتى تێگەيشتنيشى. خاڵى دەستپێكى ئەم بيرۆكەيەش بەوە دەبێت كە خوێندكاران بتوانن خۆيان ئاڕاستە بكەن و ڕێگەيەكى چالاك و سەربەخۆ بۆ بابەتەكان پەرەپێبدەن. لەخوێندنى باڵادا ئۆتۆنۆمى فێرخواز گرنگيەكى تايبەتى هەيە. دەشێت خوێندكاران كاتێكى سنورداريان هەبێت بۆ …


خولی پلە یەکی ئەڵمانیا - ڤۆڵفسبۆرگ vs بایێرن میونیش - Soccer - Yariga - Results, fixtures, tables and statistics\nئینتراخت فرانکفورت vs. فۆرتونا دوسێڵدۆرف بایێر لیڤەرکوزن vs. هانۆڤەر ٩٦ نورنبێرگ vs. هۆفێنهایم ئاوگسبورگ vs. ئاڕ بی لایپزیگ شتوتگارت vs. بۆروسیا دۆرتموند ڤۆڵفسبۆرگ vs. بایێرن میونیش شاڵکە vs. ڤێردێر برێمەن هێرتا بەرلین vs. فرێیبورگ بۆروسیا مۆنشێنگلادباخ vs. ماینز ٠٥ فرێیبورگ vs. بۆروسیا مۆنشێنگلادباخ\nڤۆڵفسبۆرگ vs بایێرن میونیش 1-3\n30' ڕۆبێرت لێڤاندۆڤسکی (G) (دروستکرا لە لایەن: ماتس هومێڵس)\n48' ڕۆبێرت لێڤاندۆڤسکی (G)\nW. Weghorst (G) 63' (دروستکرا لە لایەن: ئە. مەهمەدی)\n72' ج. رۆدریگێز (G) (دروستکرا لە لایەن: ڕۆبێرت لێڤاندۆڤسکی)\n'60 بۆ D. Ginczek\n'60 بۆ ئە. مەهمەدی\n'84 بۆ Renato Sanches\n'66 بۆ L. Goretzka\n'46 بۆ ڕافینها\n'71 بۆ یونوس ماڵی\n'46 بۆ داڤید ئالابا\n'60 بۆ R. Steffen\n'60 بۆ J. Brekalo\n'66 بۆ س. گنابری\n'71 بۆ E. Rexhbecaj\n'84 بۆ ج. رۆدریگێز\n9 W. Weghorst 63' 81'\n27 ماکسیمیلیان ئاڕنۆڵد 35'\n1 مانوێل نۆێر گ 88'\n6 تیاگۆ ئەلکانترا 33'\n9 ڕۆبێرت لێڤاندۆڤسکی 30' 48'\n10 ئاریێن ڕۆبن 44' 57'\n11 ج. رۆدریگێز 72'\n22 س. گنابری\n10 یونوس ماڵی بۆ E. Rexhbecaj 71'\n14 ئە. مەهمەدی بۆ R. Steffen 60'\n33 D. Ginczek بۆ J. Brekalo 60'\n7 فرانک ڕیبێری\n13 ڕافینها بۆ داڤید ئالابا 46'\n18 L. Goretzka بۆ س. گنابری 66'\n25 تۆماس مۆلەر\n35 Renato Sanches بۆ ج. رۆدریگێز 84'\n24/05/19 CLF ئینتراخت فرانکفورت 14 : 00 ڤۆڵفسبۆرگ زانیاری زیاتر لەسەر ئەم یارییە\n24/04/19 DFB ڤێردێر برێمەن 2 - 3 بایێرن میونیش بینینی ڕووداوەکان زانیاری زیاتر لەسەر ئەم یارییە\n28/04/19 BUN نورنبێرگ 1 - 1 بایێرن میونیش بینینی ڕووداوەکان زانیاری زیاتر لەسەر ئەم یارییە\n04/05/19 BUN بایێرن میونیش 3 - 1 هانۆڤەر ٩٦ بینینی ڕووداوەکان زانیاری زیاتر لەسەر ئەم یارییە\n11/05/19 BUN ئاڕ بی لایپزیگ 0 - 0 بایێرن میونیش زانیاری زیاتر لەسەر ئەم یارییە\n18/05/19 BUN بایێرن میونیش 5 - 1 ئینتراخت فرانکفورت بینینی ڕووداوەکان زانیاری زیاتر لەسەر ئەم یارییە\n25/05/19 DFB ئاڕ بی لایپزیگ 20 : 00 بایێرن میونیش زانیاری زیاتر لەسەر ئەم یارییە\n27/05/19 CLF کایزەرسلاوتێرن 18 : 30 بایێرن میونیش زانیاری زیاتر لەسەر ئەم یارییە\n29/05/19 HYF کۆماری گەلی چین CANC بایێرن میونیش زانیاری زیاتر لەسەر ئەم یارییە\n18/07/19 ICC ئاڕسێناڵ 05 : 00 بایێرن میونیش زانیاری زیاتر لەسەر ئەم یارییە


ئەستێرەیەکی بەرشەلۆنە ھەواڵێکی خۆشی پێدەگات\n2019-02-16 [10:02 AM]\nھەرچەندە تا ئێستا بەرپرسانی یانەی بەرشەلۆنە بەفەرمی بۆندی ئەستێرەی یانەکەیان ئیڤان راکیتیچیان نوێ نەکردووتەوە بەڵام ئەم یاریزانە گەشبینە بەداھاتووی خۆی لەگەڵ یانەی کەتەلۆنی.\nبەپێی ھەواڵێکی رۆژنامەی مۆندۆدیپۆرتیڤۆی کەتەلۆنی، پێشتر بارتۆمیۆی سەرۆکی یانەی بەرشەلۆنە بەڵێنی بە راکیتیچ دابوو کە بۆندەکەی لەگەڵ یانە بەرشەلۆنە درێژ بکاتەوە دوای ئەوەی راکیتیچ چەندین بۆندی یانە گەورەکانی ئەوروپای رەتکردەوە.\nلەھەواڵەکە ھاتووە، تا ئێستا بەرپرسانی یانەی بەرشەلۆنە گفتوگۆیان لەگەڵ راکیتیچ نەکردوە لەسەر نوێکردنەوەی بۆندەکەی و ئامادەش نین مووچەی ئەم یاریزانە زیاد بکەن، بەڵام لەگەڵ ئەوەش راکیتیچ گەشبینە بە داھاتووی خۆی لەگەڵ یانەی بەرشەلۆنە.\nلەھەواڵەکە ئاماژە بەوەکراوە، ئەوەی وا دەکات راکیتیچ دڵخۆش بێت، نوێکردنەوەی بۆندی ئارنستۆ ڤالڤێردی راھێنەرە، چونکە ڤالڤێردی راکیتیچ بەبنەمای سەرەکی ھێلی ناوەڕاستی یانەی بەرشەلۆنە دادەنێت و ئامادەش نییە بەھیچ شێوەیەک دەست بەرداری ئەو یاریزانە بێت.\nئەم هەواڵە 10267جار خوێندراوەتەوە


چه‌كدارانی داعش خۆیان راده‌ستی هێزه‌كانی سوریای دیموكرات ده‌كه‌ن\nشێخ حامید عەبدولرەحمان، وەک کەسایەتییەک کە نێوەندگیری کردووە\nدوانیوەڕۆی ئەمڕۆ ژماره‌یه‌ك چه‌كداری داعش كه ژماره‌یان 275 چه‌كدار ده‌بوون خۆیان رادەستی ھێزەکانی سوریای دیموکرات کرد، پرۆسەی رادەستکردنی ئەو چەکدارانەی داعش ، شێخ حامید عەبدولرەحمان، وەک کەسایەتییەک کە نێوەندگیری کردووە.\n275 چەکداری داعش، کە لەشارەی رەققە مابوونەوە، خۆیان و خێزانەکانیان، رادەستی ھێزەکانی سوریای دیموکرات کرد، لە شارۆچکەی تەبقە، دوای دەستپێشخەری چەند سەرۆک عەشیرەتێک.\nپرۆسەی رادەستکردنی ئەو چەکدارانەی داعش، دوانیوەڕۆی ئەمڕۆ بەڕێوەچووە، لە بارەگای ئەنجومەنی مەدەنی تەبقە، و بەئامادەبوونی کەسایەتییەکانی ناوچەکە.\nشێخ حامید عەبدولرەحمان، وەک کەسایەتییەک کە نێوەندگیری کردووە بۆ رێککەوتنەکە، رایگەیاندووە، لەسەر داوای شێخەکانی رەققە، و بەرەزامەندی ھێزەکانی سوریای دیموکرات، ئەو چەکدارانەی ویشتوویانە لەرەققە دەربچن رێگەیان پێدراوە بەتایبەت داعشە سورییەکان.\nوتەبێژی ھێزەکانی سوریای دیموکرات، ئەمڕۆ یەکشەممە، بە ڕۆیتەرزی راگەیاندووە، کە 275 چەکداری داعش، شاری رەققەیان چۆڵکردووە، بەپێی رێککەوتنێک، و 200 بۆ 300 چەکداری ئەو رێکخراوە، لەشارەکە ماون کە زۆرینەیان بیانین.\nشایه‌نی باسه له نێو ئه‌و چه‌كدارانه كه ژماره‌یه‌كیان بریندارن و به دار شه‌ققه خۆیان راده‌ست ده‌كه‌ن و ده‌سته‌كانی خۆیان به‌رزده‌كه‌نه‌وه.\nپۆمپیۆ: كورد هاوبه‌شێكی گرنگی ئه‌مریكایه و له داهاتووی سیاسی سووریا رۆڵی ده‌بێت


خۆشڕەوی بارێکە کە لەوێدا مرۆڤ بەتەواو تەرکیزی هەیە و دەچێتە ناو هەستێكی پڕ لە دڵخۆشی و سەرکەوتن لە کاتێکدا کە ئەرکێك جێبەجێ ئەکات، وە ئەرکەکەی لەبارەی فشارە دەروونیەکانەوە مامناوەندی بێت بۆ سەر توانای زیرەکی کەسەکە. خۆشڕەوی پێچەوانەی ئەو بارانەیە کە مرۆڤ لەوێدا بێزار و دڵتەنگ بێت و هەست بە فشاری دەروونی بکات.\nزۆرجار مرۆڤ هاندانی دەرەکی کاری تێئەکات کە لە ڕێگەی بەخشیشەوە یان پلەو پایە یان ستایش کردنەوە بۆ ئەوەی کارەکەی بەباشی و پلەیەکی بەرزەوە ئەنجام بدات. یان زۆر جاریش لە ڕێگەی ستایشکردنی خود بۆ خۆی لە کاتێکدا ئەو ئەرکەی پێی سپێردراوە خۆی لە خۆیدا ستایشێك بێت. هەر بۆیە کەسەکە کارەکە ئەکات لەبەر ئەوەی کە خۆشیەکی تیا بەدی ئەکات. ئێمە بۆ ئەوەی بگەینە قۆناغی خۆشڕەوی پێویستە داواکاریەکانمان لە سەر خۆمان زیاتر بکەین و تەواوی چەقی قورسایمان لەسەر ئەوەبێت کە ئەیکەین. وەك زۆربەی لێکۆڵینەوەکان جەختیان لەسەر ئەوە کردوەتەوە کە خۆشڕەوی پەیوەندی بە ڕادەی زیرەکی کەسێکەوە نیە.\nخۆشرەوی لە زۆر باردا هەست پێدەکرێت وەك لەوەڵامدانەوەی پرسیارێکدا، لە گەشتکردندا، لە پەیەوەندیەکاندا، لەکارکردندا و تاد، بەڵام ئەو بوارەی کە زۆرتر لەوێدا مرۆڤ هەستی پێ ئەکات بواری وەرزش و پاڵەوەنایەتیەکانە. لەو پاڵەوانیە وەرزشیەکاندا وەرزشەوانە سەرکەوتوەکان هەست بەو بارە دەکەن کە لەوێدا هەموو شت خۆی دەڕوات و ئەوان تەواو تەرکیزیان لەسەر ئەو ئەرکەیە کە لەسەریانە. نمونە زۆرن لەو پاڵەوانیەتیانە بەڵام کەس نیە خۆشی لەوە نەبینێ کە یاریچیەکی تۆپ تۆپین گۆڵێکی جوان ئەنجام ئەدات، هەر بۆیە ئەم ڤیدیۆیەی خوارەوە بەشێکە لەو توانا دەروونی و فیزیکیەی کە یاری چیەکان هەیانە بەڵام هەندێجار بۆ ئەوانەی کە سەیری گۆڵە ئەکەن سەریان ئەسوڕمێ، بەڵام لەدەمی گۆڵکەرەکەوە ئەگەر ببیستی ئەوان خۆشیان نازانن وەڵام بدەنەوە لەبەر ئەوەی ئەوان تەنها لەشیان ئەو ئەرکە بەجێ دەهێنێ بەڵام بەهۆی خۆشڕەوێەوە/ فلۆو. کلیك بکە بۆ بینینی ئەو گۆڵەی زڵاتان ئیبراهیمبۆڤیچ.


کؤردی پدیا - 📅 کرونولوژیا از وقایع - 18-09\n01020304050607080910111213141516171819202122232425262728293031 - 010203040506070809101112 - 20212020201920182017201620152014201320052004200319981996199419931992199119861985197819301924192219201867\n📂 18 September ▾\nلە چالاکییەکانی ئەمڕۆ: 18-09-2021\n1. 👁 تورکیا چەند پەنابەری کوردی ئێران ڕادەستی سوریا دەکات\n1. 👁 راگەیەندراوێک لە ژووری ئۆپەراسیۆنێکی هاوبەشەوە لە پارێزگای سلێمانی\nئانیک جان دایکی شەممە کۆچی دوایى کرد\n- رژێمی ئاکەپە – مەهەپە دەستیان بەسەر شارەوانیی گۆگسیی هەدەپەهەدەپە لە ناوچەی قەرەیازی ئەرزرۆمئەرزرۆم داگرت و لە بریی مەلیکە گۆکسومەلیکە گۆکسو هاوسەرۆک شارەوانیی هەدەپە، قائیمقامەی دەوڵەتی تورک لە ناوچەیە وەک قەیوم سەپێنرا بەسەر ئەو شارەوانییەدا.\n- ئانیک جانئانیک جان دایکی مەتین جان سەرۆکی لقی کۆمەڵەی مافی مرۆڤ (ئیهەدە - ÎHD) لە خارپێت دوای 26 ساڵ لە چالاکی بۆ بە سزاگەیاندنی بکوژانی کوڕەکەی کۆچی دوایی کرد.\n- زارا محەمەدیزارا محەمەدی، ئەندامی دەسبەسەرکراوی ئەنجومەنی فەرهەنگی-کۆمەڵایەتیی نۆژین بەبێ ئامادەبوونی پارێزەرەکەی مێهرداد عەلیخانی، براوەتە دادگای ئینقلابی شاری سنەسنە.\n- ئەمڕۆ یەکەم پێشانگەی وەبەرهێنان و خانووبەرە لە هەولێرهەولێر کرایەوە، کە 150 کۆمپانیا لە 10 وڵات تێیدا بەشدارن، ئەو وڵاتانە دەیانەوێ لە رێگەی ئەم پێشانگەیەوە وەبەرهێنان لە کەرتی بیناسازیدا بکەن لە هەرێمی کوردستان.\nبەمەبەستی خۆشەویستی بۆ خوێندن ڤیستیڤاڵێک بۆ منداڵان بەڕێوەچوو\n- ئێوارەی ئەمڕۆ، لە باخی گشتی شاری هەڵەبجەهەڵەبجە، لەژێر دروشمی''کۆتا ڕۆژەکانی پشوو بەئاهەنگێک بەڕێدەکەین''ڤیستیڤاڵێک بۆ منداڵانی شارەکە بەڕێوەچوو، ئامانج لەم ڤیستیڤاڵەش هاندانێکە بۆ ئەوەی منداڵان بتوانن بە خۆشەویستییەکی زیاترەوە ڕوو لە خوێندن بکەن.\n- لەبەردەوامی داگیرکاری دەوڵەتی تورک وچەتەکانی لەعەفرینعەفرین، سوپای داگیرکەری تورک وچەتەکانی گوندی عاقێبە-ی ناوچەی شێروای عەفرین تۆپباران دەکات. گوندەکە هاووڵاتیانی خەڵکی عەفرینی تێدا دەژین و سوپای تورک بە بێ ڕەچاوکردنی گیانی هاووڵاتیان، گوندەکە بەخەستی تۆپباران دەکات.\n- سەرۆککۆماری تورکیا لەبارەی کارەکانی تایبەت بە دامەزراندنی ناوچەی ئارام بە هاوئاهەنگی لەگەڵ ئەمریکا رایدەگەیێنێت، ئەگەر تاوەکو دوو هەفتەی دیکە ئەنجامێکی نەبێت، ئیدی قسە رازییان ناکات و پلانی ئۆپەراسیۆنی خۆیان جێبەجێدەکەن. چاوەڕوانی پشتگیری زیاترن لەلایەن وڵاتانی ئەوروپاوەپاوە.\n1. 👁 ئانیک جان - دایکی شەممە\n1. 👁 ئەرجان تاش (تیڕێژ زاگرۆس)\n2. 👁 موسلوم مەحمود (قەندیل بەرخۆدان)\n2. 👁 فێربوون و کولتوور\n3. 👁 لەپشتی ئێڤار و هێڤیدارەوە\n1. 👁 پەیامی دەفتەری سیاسی بەبۆنەی 27 ساڵەی شەهیدبوونی د. سادق شەرەفکەندی\n2. 👁 دەرچوانی زانکۆ و پەیمانگاکان وەکو مامۆستای وانەبێژ لە خوێندنگاکان دادەنرێن\n3. 👁 دەستگیر کردنی چەند تۆمەتبارێک لە لایەن پۆلیسی سلێمانیەوە\n4. 👁 ڕاگەیاندنی ناوەندی هاوکاریی حیزبەکانی کوردستانی ئێران سەبارەت بە بەشداری نەکردن لە کۆنفرانسی نیۆیۆرک\nهێرۆ ئیبراهیم ئەحمەد و بافڵ تاڵەبانی له‌گه‌ڵ برێت ماکگۆرک كۆبوونه‌وه\n- لە 3 گەڕەک و 2 گوندی ناوچەی دهێ لە پارێزگای سێرتسێرت قەدەغەی هاتووچۆ راگەیاندرا. قەدەغەکارییەکە بۆ ئامادەکاریی ئۆپراسیۆن راگەیاندراوە.\n- هاشم حوسێن پەناهی چالاکی مەزهەبی و یەکێک لە بەرپرسانی دەفتەری حەسەن ئەمینی سەرۆکی شۆرای مەکتەب قورعانی کوردستان، بەهۆی بانگهێشتێکی فەرمییەوە خۆی بە دادگای دادسەرای تایبەت بە ڕۆحانیەتی شاری هەمەدان ناساندووە، کە ناوبراو تۆمەتی چالاکی تەبلیغی دژی نیزام و تێکدانی بیروڕای گشتی بەسەردا سەپاوە.\n- لەماوەی چەند رۆژی رابردوودا کێلی شاعیران سالم و کوردی و ئەمین زەکی بەگ لە گۆڕستانی شێخ مارف لە شاری سلێمانیسلێمانی شکێندرا، ئەوەش نیگەرانی رۆشنبیرانی شارەکەی لێکەوتەوە، بەڕێوەبەری رۆشنبیری سلێمانیش دەڵێت: دەزگا ئەمنییەکان لێکۆڵینەوەیان دەستپێکردووە.\n- فڕۆکە جەنگییەکانی سوپای تورکیای داگیرکەر بۆردومانی هەرێمی مەتینان دەکەن.\n- سکرتێری مەکتەبی سیاسی پارتی دیموکراتی کوردستانپارتی دیموکراتی کوردستان فازل میرانی، لەبارەی قسەی هەندێک لە بەرپرسانی یەکێتی رایگەیاند، لە بەرپرسە باڵاکانی ئەو حیزبە گوێمان لێدەبێت کە قسە لەبارەی ئێمە و حکومەتەوە دەکەن بە خراپی، زۆرپێمان ناخۆشە کە لە بەرپرسانی باڵای ئەو حیزبەوە گوێمان لێدەبێت، بۆیە لەمەودوا یەک قسەمان لەسەر بکەن، ئێمەش سەد قسەمان بۆ گوتن هەیە.\n- لەدوای کۆبوونەوەی لە گەڵ وەفدێکی ئەمریکا بەسەرۆکایەتی برێت ماکگۆرک، هێرۆ ئیبراهیم ئەحمەهێرۆ ئیبراهیم ئەحمەد لە راگەیەنراوێکدا رایگەیاند :ڤیتۆی لەسەر هیچ کاندیدێکی یەکێتی نییە بۆ پۆستی سەرکۆماری عێراق و پشتگیری هیچ کاندیدێکیش ناکات، بەڵکو ئەنجومەنی سەرکردایەتی کاندیدی یەکێتی بۆ ئەو پۆستە دەستنیشان دەکات.\n- گروپی هەڵمەتی دادپەروەری لە هەولێرهەولێر لە بارەی هەڵبژاردنی پەرلەمانی کوردستان گردبونەوەیەکیان ئەنجامداو داوایان کرد خانەنشینی پەرلەمانتاران نەمێنێت.\n- بەرەبەیانی ئەمڕۆ هاوڵاتییەکی کورد لە کەرکوککەرکوک بەناوی (یونس ستار) تەمەن (46 ساڵ) لەماڵەکەی خۆیدا کوژرا.\n- بەمەبەستی زنجیرەیەک ڕاوێژ و گفتوگۆ پەیوەست بە دوایین پێشهاتەکانی پرۆسەی سیاسی و پێکهێنانی حکومەتی نوێی عیراق فوئاد مەعسومفوئاد مەعسوم گەیشتە شاری سلێمانی.\n- گەنجێکی دانیشتوی سنوری شارەدێی سیدەکانسیدەکان بە هۆی تەقینەوەی مینەوە پێیدا گیانی لەدەستدا. گەنجەکە تەمەنی 22 ساڵە و ناوی (س.ح.ا) دانیشتوی گوندی ژیلیایی سەر بە شارەدێی سیدەکانە.\n- بەڕێوەبەرایەتی گشتیی کەشناسی و بوومەلەرزەزانی هەرێمی کوردستان لەبارەی دروستبوونی لافاو لە هەرێمی کوردستان رایدەگەیێنێت، ئەگەری دروستبوونی لافاو لە هەرێمی کوردستان هیچ ئەسڵ و ئەساسێکی نییە و دوورە لە راستییەوە.\n- ئیسرائیل جارێکی تر بە موشەک و فڕۆکەی بێفڕۆکەوان هێرشی کردەسەر دامەزراوە پیشەسازییەکانی سوریا.\n- فڕۆکەیەکی سەربازی روسیا بە هەڵە لەلایەن هێزی بەرگری ئاسمانی سوریاوە خرایە خوارەوە.\n- لە ئۆپەراسیۆنێکدا بۆ سەر رێکخراوی داعشداعش لە قەیسەری، عەبدولخالق کوردی، ئەمیری سەربازی شنگالشنگالی رێکخراوی داعش و کوڕەکەی مەهدی کوردی، کە لە تەلەعفەر کاریان بۆ رێکخراوە کردووه، دەستگیرکران.\n- سێناتۆرێکی ئامریکایی هێرشی مووشەکیی سپای پاسداران بۆ سەر بنکە و بارەگاکانی حیزبی دێموکراتی بە بەشێک لە هەوڵەکانی حکوومەتی ئێران بۆ نائەمن کردنی ناوچەکە زانی. سێناتۆڕ مارکۆ ڕووبیۆ لە ئەندامانی باڵای سنای ئامریکا لە توویتێکدا هێرشی مووشکی سپای پاسداران بۆ سەر مەقەڕەکانی حیزبی دێموکراتی مەحکووم کرد و خوازیاری وڵامی توند بەو هێرشە مووشەکییەی حکوومەتی ئێران بوو.\n- بەلەمێکی کۆچبەران بە 21 کۆچبەری خەڵکی باشووری کوردستانەوە لە ئاوی ئیجەدا نوقمبوو، دوو خوشکی خەڵکی دەربەندیخاندەربەندیخان و ئافرەتێکی خەڵکی سلێمانی خنکان.\n1. 👁 داهاتی هەفتەیەکی کۆمیسیۆن 22 ملیۆن دینار بووە\n2. 👁 رێکخراوێک 22 ملیۆن دۆلار دەداتە هەرێم\n1. 👁 بەڕێوەبەرایەتی حەج و عومرە روونکردنەوەیەک بڵاودەکاتەوە 18-09-2018\n2. 👁 خانەوادەی د. جەمال ئەحمەد ڕەشید سوپاسی خەڵکی کوردستان دەکەن\n3. 👁 دەزانین زمانی کێ دەبڕین!\n4. 👁 روونکردنەوەو ئاگادارینامەیەک لە بەڕێوەبەرایەتی گشتی بەرەنگاربوونەوەی توندوتیژی دژبە ئافرەتان\nسێ پێشمەرگە بەھۆی ڕووداوێکی ھاتوچۆوە گیانیان لەدەست دا\n- دادگای تورک بڕیاری زیندانیکردنی ئایهان بیلگەنئایهان بیلگەن، پەرلەمانتاری پارتی دیموکراتی گەلان- هەدەپەی دەرکرد.\n- لە نێوان سەربازەکانی سوپای تورک و گەریلاکانی هێزەکانی پاراستنی گەل- هەپەگەهەپەگەدا، لە چیای جودیجودی شەڕێک ڕوویدا، بەپێی زانیارییەکان، لەو شەڕەدا تانکێک و سێ ئۆتۆمبێلی سەربازی سوپای تورک تێکشکێندراوە.\n- لەبەیاننامەیەکدا سەرۆکایەتی ئەرکانی سوپای تورکیا ئاشکرایکرد کە مانۆری سەربازیی سوپا لە ناوچەی سلۆپیسلۆپی – خابوورخابوور دەستپێکردووە کە دەکەوێتە سەر سنوری هەرێمی کوردستان.\n- دووەمین دانیشتنی دادگایی فیگەن یوکسەکداغفیگەن یوکسەکداغ، هاوسەرۆکی پێشووی پارتی دیموکراتی گەلان- هەدەپە، لە هۆڵی زیندانی سینجاندا بەبێ ئامادەبوونی خۆی بەڕێوەچوو، تێید داوای 83 ساڵ سزای زیندانی بۆ کرا.\n- کۆڵبەرکۆڵبەرێکی کورد لە بەرزاییەکانی سەر سنووری شاری شنۆشنۆ-ی سەربە پارێزگای ورمێی ڕۆژهەڵاتی کوردستان، بەهۆی دەستڕێژیی گوللەی هێزە سەربازییەکانی سەرسنووری حکومەتی ئێرانەوە کوژرا.\n- کۆمسیۆنی باڵای سەربەخۆی هەڵبژاردن و راپرسیکۆمسیۆنی باڵای سەربەخۆی هەڵبژاردن و راپرسی هەرێم دەڵێت 90%ی ئامادەکارییەکان بۆ ریفراندۆم تەواو بووە و 22 قەوارە فۆڕمی بەشدارییان لە هەڵبژاردن وەرگرتوە و دەنگدانی تایبەت و گشتییش لەیەک رۆژدا ئەنجامدەدرێن.\n- ئەنجومەنی وەزاری ئاسایشی نیشتیمانی عێراق رایگەیاند کە بەردەوام دەبێت لە پاراستنی یەک پارچەیی خاکی عێراق و سەرجەم هاوڵاتیانی و داواشی کرد کە ئەو رێشوێنانە رابگیرێت کە ئاسایشی عێراق و یەکپارچەییەکەی دەکاتە قوربانی وەک ریفراندۆمی سەربەخۆیی.\n- فەرماندەکانی پێشمەرگە لە شاری هەولێر کۆبوونەوە، وەڵامی حەشدی شەعبیحەشدی شەعبیش دەدەنەوە کە هەڕەشە لە هەرێمی کوردستان دەکات لە ئەگەری ئەنجامدانی گشتپرسی و راگەیاندنی سەربەخۆیی.\n- بەرپرسی ڕاگەیاندن و پەیوەندییەکانی پۆلیسی هاتوچۆی دهۆکدهۆک، ئاشکرای کرد، کە سێ پێشمەرگە، بەهۆی ڕووداوێکی هاتوچۆوە، گیانیان لەدەست داوە.\n- ئەنتۆنیۆ گوتێرێش، سکرتێری گشتیی نەتەوە یەکگرتوەکاننەتەوە یەکگرتوەکان رایگەیاند، ئەو ریفراندۆمەی هەرێمی کوردستانی عێراق سورە لەسەر ئەنجامدانی لە 25ی ئەیلولدا سەرنجەکان لەسەر پێویستی لەناوبردنی داعش و ئاوەدانکردنەوەی ناوچە ئازادکراوەکان بەفیڕۆدەبات.\n- وتەبێژی کۆمسیۆنی باڵای هەڵبژاردن و راپرسی هەرێم رایگەیاند، تا ئێستا 22 قەوارەی سیاسی خۆیان بۆ هەڵبژاردنەکان تۆمارکردووە، هەروەها وادەی تۆمارکردنی قەوارەکان بۆ 28-09-2017 درێژکراوەتەوە.\n- فڕۆکە جەنگییەکانی تورکیا بۆردوومانی قەندیلقەندیل و برادۆستبرادۆست و خواکورکخواکورک-یان کرد.\n- رێباز حەملانرێباز حەملان، وەزیری داراییوەزیری دارایی و ئابووری لە پشکی بزووتنەوەی گۆڕانبزووتنەوەی گۆڕان نامەی دەستلەکارکێشانەوەی لە بزووتنەوەی گۆڕان ئاڕاستەی رێکخەری حزبەکەی کرد.\n- ئەندامێکی کوردی ئەنجومەنی نوێنەرانی عێراق رادەگەیەنێت، دژی بڕیارەکانی ئەنجومەنی نوێنەرانی عێراق و بۆ رێگری لە هەڵوەشاندنەوەی ئەنجومەنی پارێزگای کەرکوککەرکوک سەرجەم فراکسیۆنە کوردەکانی ئەنجومەنی نوێنەرانی عێراق گەڕاونەتە هەرێم.\n- وەزیری دەرەوەی فرەنسا ئەنجامدانی ریفراندۆم بۆ سەربەخۆیی کوردستان بە نەگونجاو ناودەبات.\n- ژمارەیەک هاووڵاتی لە کەرکوک خۆشحاڵی خۆیان دەردەبڕن بەهۆی ریفراندۆمەوە بەڵام لەلایەن پاسەوانەکانی بارەگایەکی تورکمانییەوە تەقەیان لێدەکرێت و هاووڵاتییەک دەکوژرێت و سیانی دیکەش بریندار دەبێت.\n- کاتژمێر 3ی دوانیوەڕۆی ئەمڕۆ، لە گەڕەکی یەکی حوزەیران، بۆمبێکی چێندراو بە ئۆتۆمبێلێی مامۆستایەکی زانکۆدا تەقیەوە، بەڵام تەنها زیانی مادی لێکەوتەوە، ئەوەش لەم هەفتەیەدا دووەم تەقینەوەیە لە شاری کەرکوک ڕووبدات.\n- بە بەشداری چەندین چالاکوان و پەرلەمانتار و ڕۆژنامەنووس، تۆڕی لیدەر و ڕێکخراوی فیوچەر، کۆنفرانسێک لەژێر ناوی هەڵبژاردن و ئایندەی کوردستان بەڕێوە چوو.\n- لە نزیک ناوەندی کۆمسیۆنی باڵای نەتەوە یەکگرتووەکان بۆ هاوکاری منداڵان لە شاری قامیشلۆقامیشلۆ لە ڕۆژئاوای کوردستان تەقینەوەیەک ڕوویدا و چوار هاوڵاتی بریندار بوون.\n- ئێوارەی ئەمڕۆ چەکدارانی سەربە تورکیا جارێکی تر دەستیان کردەوە بە تۆپبارانی گوندی ئیسکا لە ناوچەی شێراوا لە کانتۆنی عەفرینعەفرین.\n1. 👁 تائێستا 110 هەزار هاووڵاتی سەردانی بنکەکانی تۆماری دەنگدەرانیان کردوه\n1. 👁 رێباز حەملان\n1. 👁 Melîha Şêxan\n2. 👁 رائد عەبدولقادر جەباری\n1. 👁 راگەیەنراوی سەرۆکایەتی هەرێم لەبارەی کۆبوونەوەی بارزانی و وەزیری بەرگری بریتانیاوە\n2. 👁 رێباز حەملان دەستی لە بزوتنەوەی گۆڕان کێشایەوە\n10یەمین ساڵیادی کۆچی دوای هونەرمەندی گەورەی کورد مەرزیە فەریقی\n- لەشاری سلێمانی مەراسێمێک بۆ 10یەمین ساڵیادی کۆچی دوای هونەرمەندی گەورەی کورد مەرزیە فەریقی بە دەستپێشخەری رێکخراوی شار و بەئامادەبوونی ژمارەیەک هونەرمەند و کەسوکاری ناوبراو جیاوازتر لەساڵانی رابردوو بەرێوەچوو.\n- فرۆکەکانی تورکیا بۆردومانی بارەگاکانی "پەکەکە" یان لە گوندەکانی "ئەڤلا، پیربلی و کەلکێ" سەر بە شاردێی زارکا دەستپێکرد.\n- لەهەرێمی زاگە لەسەر رێگەی پلەموور کە دەکەوێتە نێوان پارێزگای دێرسیم و شاری ئەرزنجانی باکووری کوردستان لەچالاکییەکدا گەریلاکانی هێزەکانی پاراستنی هەدەپەگە ئەفسەرێکی سوپای تورک دەستگیردەکەن.\nتوانیان دەستگیری بکەن\n- لەدرێژەی نارەزاییەکانی فەرمانبەران دژی دواکەوتنی مووچە، ئەمڕۆ لەبەردەم وەزارەتی خوێندنی باڵاو توێژینەوەی زانستی لە شاری هەولێر خۆپشاندانێک لەلایەن فەرمانبەرانی ئەو وەزارەتە بەرێوەچوو.\n- بەڕێوەبەری قەزاو ناحیەکانی کەرکوک رایدەگەیەنێت، دوای دەستکەوتنی چەند زانیاریەک لەسەر کەسێک کە دەوری گەورەی هەبووە لە شەڕەکانی مەخمور و قەراج دژ بە هێزەکانی پێشمەرگە توانیان دەستگیری بکەن.\n- سەرلەبەیانی ئەمڕۆ چەکدارانی دەوڵەتی ئیسلامی لە عیراق و شام (داعش) لە باشووری کوبانێ سێ موشەکی گرادیان ئاراستەی ناوەندی کوبانێ کرد، بەڵام هیچ زیانێکی گیانی لێنەکەوتەوە.\n- هێزەکانی پاراستنی شنگال هێرشیان کردەسەر مۆڵگەکانی داعش و 10 چەکداریان کوشت و ئۆتومبیلێکشیان تێکشکاند.\n- هاوسەرۆکی پەیەدە رایدەگەیەنێت، دەنگۆی دەستبەسەر داگرتنی 16 گوند لە لایەن داعش راست نییە و شەڕوپێکدادانیش لە گوندەکانی کۆبانی بەردەوامن.\n- بەهۆی هێرشەکانی داعشەوە بۆسەر کۆبانێ هەزاران خەڵکی ناوچەکە بۆ سنوورەکانی باکووری کوردستان ئاوارەبوون، داگیرکەری تورک سنوورەکانی داخستووە و هەزاران کەس لەسەر سنوور ماونەتەوە.\n1. 👁 لە (24) کاتژمێری رابردوو لە کوبانێ (72) چەتەی داعش کوژران\n2. 👁 لەم هەفتەیەدا دوو کرێکار لەسلێمانی گیانیان لەدەستداوە\n1. 👁 جەمال (جەمال)\n2. 👁 جەمال ناسراو بە (جەمال)\n3. 👁 سفقان جعجي (هوكر هاوار)\n4. 👁 سەفقان جەجی ناسراو بە (هۆگر هاوار)\n5. 👁 مامد كنو (كمال بير)\n6. 👁 ماهير خليل ميرو (دوغان عفرين)\n7. 👁 ماهیر خەلیل میڕۆ ناسراو بە (دۆغان عەفرین)\n8. 👁 هەڵدا محەمەد ناسراو بە (بەرفین کوبانێ)\n1. 👁 ماڵی رەشید عوسمان چاوەیش\n2. 👁 ماڵی عەلی مام شێخە\n3. 👁 ماڵی رەوف سەراف\n4. 👁 ماڵی سۆفی کەریم\n5. 👁 هۆتێل (فەرەح)\n- کۆچی دوایی ئەدیب و نووسەر مامۆستا شوکور مستەفاشوکور مستەفا، نێوبراو خاوەن ئەزموونێکی گەورەی ئەدەبی و 40 پەڕتووک بوو.\n1. 👁 کوێخا ساڵحی گەرمکی\n- لەم بارودۆخە ناسازەی کوردستاندا، ئەمڕۆ لە پاریس سێیەمین کۆنگرەی نیشتمانی کوردستان لەلایەن جەواد مەلاوە کرایەوە، پاشان سەرۆکی کۆمەڵەی مافی مرۆڤ پێر بێرسی وتارێکی خوێندەوە و کۆنگرەکە نزیکەی 30 کەس بەشداریی تێدا کرد و کۆمیتەیەکی پێک هێنا بۆ یەکگرتنی هەر چوار کۆنگرەکەی کوردستان لە دەرەوەی وڵات، کە ئەوانیش ئەمانەن: کۆنگرەی نیشتمانی کوردستان، کۆنگرەی گەلی کوردستان، کۆنگرەی نەتەوەیی کورد و کۆنگرەی نیشتمانیی کورد لە ئامریکا، کۆنگرەکە دەبوایە لە هۆڵی پەڕڵەمانی فەڕەنسا بگیرایە، بەڵام گروپێکی کوردی، کە لە فەڕەنسا باڵادەستە، هانای بۆ فەڕەنسییەکان بردبوو کە نەیەڵن ئەو کۆنگرەیە لەوێ بگیرێت. چونکە ئەوانە داوای دەوڵەتی کوردی دەکەن، ناچار کۆنگرەکە لە هۆڵێکی ئاسایی شاری پاریسدا گیرا و دوو رۆژی خایاند.\n- کردنەوەی پیشانگای تایبەتیی رێبوار سەعید لە پاریس.\n- ناردنی نامەیەک لە جەبار فەرمانەوە بۆ جەلال تاڵەبانی، کە تێیدا دان بەوەدا دەنێت کە تالیب حەمە شینی کادیری بزووتنەوەی ئیسلامیی کوشتووە.\n- تا 18-10، کردنەوەی پیشانگایەک لە شاری موینشن لە ئەڵمانیا، بۆ 30 هونەرکاری شێوەکاری باشووری.ک.\n- دۆزینەوەی گۆڕێکی بەکۆمەڵ لە عەین کاوە کە تەرمی 5 هاووڵاتی فەلەی تێدابوو، ئەمانە لە 08-09-1988دا گیرابوون.\n- وەفدی پەڕڵەمانی ئەوروپا سەردانی مەکتەبی سیاسیی ینکی کرد.\n- دۆزینەوەی گۆڕێکی بەکۆمەڵ لەسەر رێگای هەولێر - مەخمور کە تەرمی 25 هاووڵاتیی کیمیابارانەکەی بالیسانی تێدابوو.\n1. 👁 حەمید ڕەشید حەمە کەریم حەسەن\n2. 👁 حەیدەر جوکل ئیبراهیم فەندی ناسراو بە بڕوا\n3. 👁 محەمەد قادر نادر شەریف ناسراو بە ڕەهێڵ\n- مەفرەزەیەکی هەرێمی پارێزگاریی ینک پەلاماری فەوجی کۆمتانی داو چەند زیانێکیان پێگەیاندن.\n- دەرچوونی ژمارەی یەکەمی رۆژنامەی ژیانەوە لە سلێمانی.؟\n- دەرچوونی ژ.6ی رۆژنامەی بانگی کوردستان.\n- تێکچوونی باری ئاسایشی شاری ئاکرێ لە دژی ئینگلیزەکان.\n1. 👁 ئۆسکار مان\n| زمان دؤرسکردن وەڵگە(پەڕە): 1,732 ثانیه(اێس)


هەرێم سەڵاح کلیپی نوێ بڵاو ده‌كاته‌وه\nمیوزسیان "هەرێم سەڵاح"، براى هونه‌رمه‌ندى پێشوو هه‌ردى سڵاح، له پێگه‌ى تایبه‌تى خۆى له تۆڕى كۆمه‌ڵایه‌تى ئینستاگرام نوێترین بەرهەمی هونەریی خۆی بە شێوەی کلیپ بە ناوی "هەر تۆی دەوێ" لە ئایندەیەکی نزیکدا بڵاو دەکاتەوە.\nهەرێم سەڵاح لە سه‌ر نوێترین به‌رهه‌مى نووسیویەتی: "دوای دوو هەفتەی تر گۆرانی "هەر تۆی دەوێ" هێزی جیابوونەوەم نییە، بە شێوەیەکی زۆر تایبەت لەڕووی کاری موزیک و کلیپەوە پێشکەش بە هەوادارەکانمى ده‌كه‌م".\nدوا به‌رهه‌مى ئه‌و هونه‌رمه‌نده به‌رهه‌مێك بوو به‌ناوى "ڕێگەم بدە" کە چواری کانوونی دووەم بە شێوەی دەنگ بڵاوی کردەوە، ئەمە دەبێتە دووەم کاری هونەریی کە لەمساڵدا بڵاوی ده‌كاته‌وه.\nهەرێم سەڵاح لەدایكبووی شارۆكەی رانیەیە، لە بنەماڵەیەكی هونەریدا ژیاوە و خاوەن چەندین كلیپ و گۆرانییە، سەرەتای کاری هونەریی لە ڕێگەی ژەنینی ئامێری (نەی)یەوە بووە، هه‌رێم سه‌ڵاح براى هونه‌رمه‌ندى پێشوو هه‌ردى سه‌ڵاحه.\nلە ٢ ھەفتە ی ئایندە گۆرانی (ھەرتۆی دەوێ ) ھێزی جیابوونەوەم نیە ... بە شێوەیەکی زۆرتایبەت لە ڕوی کاری میوزیک و کلیپ پێشکەشی ئێوەی ئازیز دەکەم خۆشحاڵم لە دوای گۆرانی ( ڕێگەم بدە ) کارێکی باشترو جوانترتان پێشکەش دەکەم چاوی چاوەڕوانیتان ماچ دەکەم . ھەرێم سەڵاح\nA post shared by Harem Salah (@haremsalah) on Feb 5, 2019 at 3:37am PST


04:47 - 09/01/2020\nمەلا جەمیل رۆژبەیانی.. مەلایەکی جەمیل\nمێژوونووس بوو، وەرگێڕو نووسەر و لێکۆڵەر و رۆژنامەوان بوو، ئیمام و خەتیب و پێشنوێژی مزگەوت و هاوڕێی زۆربەی زۆری سەرکردەکانی کوردبوو زمانپاراو و قسەخۆش و بزێوبوو. به هەموو پێوەرێک پیاوێكی مەزنی کورد و کوردستان بوو.. مەلا جەمیل رۆژبەیانی\nھەر لە زەمانی مەلیکەوە لەسەر ھەڵوێستەکانی دوچاری حەپس و دوورخستنەوە بووتەوە و پەراگەندەی خوارووی عێراق کراوە.\nچیرۆکی مەلا جەمیل رۆژبەیانی لەگەڵ زینداندا، تێکەڵی گاڵتەوگەپ کرابوو چونکە وا باوبوو کە لە بەندیخانە دەردەچوو، بەھاوزیندانەکانی دەگوت: کەس جێگاکەم داگیر نەکا ها!\nهەر لەنێو زینداندابوو کتێبی (شەرەفنامە)ی وەرگێڕایە سەر زمانی عەرەبی. رۆڵ و قورسایی وسەنگی ھەبوو لە بزووتنەوەی سیاسی و رۆژشنبیریی کورددا. سەرەنجام سەرو گیانیشی لە سەر کورد و مێژووی کورد دانا بۆیە نازناوی " شەهیدی قەڵەم"ی پێدراوە.\nمەلا جەمیل رۆژبەیانی کێ بوو؟\nجەمیل کوڕی مەلا ئەحمەدی ڕۆژبەیانییە، ساڵی ١٩١٣ لەگوندی فەرقان لە ناوچەی قەرە حەسەن، سەر بە شاری کەرکوک لەدایکبووە.\nدەرچووی ھیچ زانکۆ و ئەکادیمیایەک نەبوو، تەنیا بڕوانامەیەک هەیبووبێ هی قوتابخانەکەی باوکی "مەلا ئەحمەدی رۆژبەیانی" بوو، کە یەکێک بووە لە زانایانی کەرکوک و پیاوە ئاینیەکانی ئەو شارە.\nپەروەردەی بنەماڵەیەکی ئاینیی بوو و هەر لەو ژینگەیەوە پێگەیی. لە خوێندنی ئاینییدا ئیجازەی مەلایەتی لای زانای ناسراوی کەرکوک مامۆستا (مەلا ڕەزای واعیز) وەرگرتووە.\nزۆر بە باشی شارەزای زمانەکانی فارسی، تورکی و عەرەبی بووە. ساڵی ١٩٢٢ مەلا ئەحمەدی باوکی لەسەر داوای شێخ مەحمودی حەفید دەچێتە سلێمانی و لە مزگەوتی گەورەدا دەرسی دینیی دەڵێتەوە. مەلا جەمیلیش بۆ یەکەمجار لە سلێمانی بوو کە چاوی بە رۆژنامەی کوردی کەوتووە.\nکەسایەتی رووناکبیری مەلا جەمیل، ئاوێتەیەکە لە رۆشنبیری کلاسیک و هاوچەرخ، چونکە دوای روخانی دەوڵەتی عوسمانیی و ھاتنی ئەوروپاییەکان بۆ عێراق و کوردستان و بڵاوبوونەوەی بیروباوەڕی چەپ، ئیتر کەسایەتی ئەمیش دەخەمڵێ.\nساڵی ١٩٣٤ مەلا ئەحمەدی باوکی بەھۆی کێشەی گوند و دەرەبەگەکانەوە دەکوژرێ، ئەمەش کاریگەری قوڵ لەسەر ژیان و دڵ و دەروونی مەلا جەمیل داناوە.\nزۆرجار ئەم نیوە بەیتەی دەوتەوە:\nبەنامەردی شەھیدیان کرد\nوەکو حەمزەو عومەر\nمەلا جەمیل ساڵی ١٩٤٨ لە ڕاپەڕینە فراوانەکەی عێراق کە دواتر بە "وەسبە| ناوی دەرکرد، بەشداریکرد بەوهۆیەوە خرابووە بەندیخانەشەوە.\nھەژار موکریانی لە چێشتی مجێور دەڵێ: "لەزەمانی ھیتلەردا ھەزاران عێراقی لەسەر نازیەتی گیران و خرانە بەندیخانەوە. تەنانەت مەلا جەمیل رۆژبەیانیش بە تۆمەتی نازیەت ساڵێک لە گرتووخانەی عەمارەدا مایەوە. لەسایەی ئەو گرتنەوە توانی شەرەفنامەی بەدلیسی لە فارسیەوە بکاتە عەرەبی. سوپاس بۆ ئەو زیندانە".\nجەمیل رۆژبەیانی لەگەڵ زۆربەی حزب و کۆمەڵ و کەسایەتییە نیشتمانیی و چەپەکانی ئەو سەردەمەدا، سەروسەودای ھەبوو.\nبۆ نموونە لەگەڵ سیاسییەکی ناسراوی عێراقی وەکو کامیل چادرچی دۆستایەتی نزیکی ھەبوو. ماوەیەکیش ئەندامی کۆمەڵەی (برایەتی) بووە کە شێخ لەتیفی کوڕی شێخ مەحمودی حەفید سەرۆکی بووە. هەروەها پەیوەندییەکی نزیکی ھەبوو لەگەڵ ئیبراھیم ئەحمەد.\nھەژاری موکریانی لەبیرەوەرییەکانیدا دەڵێ: "جارێکی مەلا جەمیلم لە ماڵی مەلا مستەفا بینی لە بەغدا ". د.کەمال مەزھەریش دەڵێ " شانازی بەو رۆژەوە دەکەم کە مەلا جەمیل رۆژبەیانی بردمیە خزمەتی (ئیحسان نوری پاشا)"\nمەلایەک لەسەر نەورۆز نەفی دەکرێ\nلە ساڵی ١٩٤٨ بابەتێک لە گۆڤاری "دەنگی گێتی تازە" سەبارەت بە نەورۆز لەژێر ناوی "عید نوروز لا یتنافی و الدین الاسلامی" لەوەڵامی ژمارەیەک مەلاو شێخدا دەنووسێ کە نەورۆزیان بە لادان لە ئاین و دژ بە ئاینی ئیسلام ناوبردبووە. بەڵام سکاڵای لەسەر بەرز دەکرێتەوە و نەفی شاری ناسریەی خوارووی عێراق دەکرێ.\nلەسەرەتای پەنجاکاندا کتێبی (مێژووی سۆفیگەرێتی لە کوردستان) دەنووسێ و چەند بەشێکی لە رۆژنامەی (ژین) بڵاوکردەوە. رۆژبەیانی خۆی دەڵێ: " موتەسەریف- پارێزگاری سلێمانی لەسەر داوای چەند کەسێک بڵاوکردنەوەی کتێبەکەی قەدەغەکرد چونکە دەیانزانی باسی فڕوفێڵەکانیانە".\nوەڵامی سەرۆکی تورکیا دەداتەوە\nلە نێوان ساڵانی ١٩٥٤ و ١٩٥٥ کە لە شاری کوت دەبێ، وەڵامی جەلال بایاری سەرکۆماری تورکیا ەداتەوە، کە لەسەردانێکی بۆ ئەمریکا وتبووی: لە تورکیادا شتێک نییە بەناوی کورد، ئەوەی هەیە تەنیا ھەندێ تورکی شاخاوین خەڵک بە کوردیان ناو دەبەن"\nمەلا جەمیل ڕۆژبەیانی لە ڕۆژنامەی "الاھالی" بە زمانی عەرەبی وتارێکی لەسەر بە تورککردنی کورد لە تورکیا بڵاوکردەوە لەژێر ناوی "التتریک لایزید الشعب الکردي الا تمسکا بقومیتة و ثورە علی المستعمر"\nوەزارەتی دەرەوەی تورکیا لەڕێی سەفارەتی تورکیاوە لە بەغدا مەسەلەکەیان وروژاندو گەیشتە وەزارەتی ناوخۆی عێراق. شتەکە بەوەوە نەوەستا بەڵکو ڕۆژنامەی "الاھالی" درا بە دادگاو رۆژنامەکە لەلایەن حکومەتەی عێراقەوە داخرا، بەڕێوەبەری رۆژنامەکەش دەستگیرکرا و بە کەفالەتی ٥٠٠ دیناری ئەوکاتە ئازاد کرا.\nساڵی ١٩٥٤ بەدواوە کاتێ پێشەواو وتارخوێنی مزگەوتێک دەبێ لە شاری بەسڕە، بڵاوکراوەکانی حزبی شیوعی عێراق لەماڵەکەی ئەودا بڵاو دەکرایەوە و بەسەر خەڵکیدا دابەشدەکرا. ھەڵبەتە مەلا جەمیل بە بیروباوەر شیوعی نەبوو، تەنیا لەبەر ئەوەبوو ئەوان دژی دەسەڵاتبوون.\nلەبەردەم خرۆشۆف داوای مافـی کوردی کردووە\nدوای شۆڕشی ١٤ی تەمموز وەک کەسایەتییەکی کورد، لە کۆڕو کۆبوونەوەکاندا شوێنی دیاری ھەبوو. لەگەڵ شاندێکی عێراقیی لە کورد و لە عەرەب، دەچێتە یەکێتی سۆڤیەت.\nلە کوردەکان بێجگە لە مەلا جەمیل هەریەکە لە (گۆرانی شاعیر، شێخ لەتیف حەفیدزادە، لوقمان بارزانی، کاکە زیاد) بەشداری سەردانەکەیان کردبوو. لەوێ لەگەڵ خرۆشۆف سەرۆکی ئەوکاتی سۆڤێت دەدوێ و لەگەڵ ئەندامانی شاندەکە لێێ دەبێتە ھەرا. چونکە پێش ئەوەی بچنە لای خرۆشۆف سەرۆکی شاندەکە دەڵێ: ١٦ پرسیار دەکەین، ھەریەکەو پرسیارێک دەربارەی ئاشتی و دیموکراسی.\nمەلا جەمیل رۆژبەیانی دەڵێ، سەبارەت بە چارەنووسی کورد پرسیارێ دەکەم، ئەوانیش دەڵێن: نابێ، بەڵام رۆژبەیانی دەرفەت وەردەگرێ تا پرسیار بکات دەربارەی چارەنووسی کورد.\nخرۆشۆف دەڵێ: "ئێوە دەبێ برایەتی کوردو عەرەب لە عێراق بەھێز بکەن" مەلا جەمیل دەڵێ: "برایەتی کورد و عەرەب لەعێراق چەسپیوە، کورد و عەرەب لە عێراقدا بە ھاوبەشی داناوە من باسی عێراق ناکەم باسی جێگاکانی تری دەکەم کە ناوبردنی کوردی تێدا قەدەغەیە"\nگفتوگۆی نێوان رۆژبەیانی و خرۆشۆف:\nئێمە یارمەتیتان دەدەین\nیارمەتی مادی یا مەعنەوی؟\nچیمان ئەدەنێ چەک؟ ماڵ؟ سامان؟\nنا ئێمە ھەر مەعنەوی یارمەتیتان دەدەین\nساڵەھا لەمەوپێش شاعیرێکی کورد وتوویەتی:\n"ئەو قەراری عوسبەیەی خەڵقی ئەڵێن بۆ کورد ئەبێ\nھەر قسەی ڕوتەو قسەش ناچێتە ناو گیرفانەوە"\nدەگێڕنەوە ئەم گفتوگۆیەی مەلا جەمیل لەڕووی خرۆشۆفدا، شیوعیەکانی نیگەرانکردووە.\nسزادان لەلایەن قاسمەوە\nلە کۆتایی ١٩٥٩ەوە بارودۆخ لە کەرکوک تەواو شڵەژابوو، گرتن و راونانی خەڵک کارێکی رۆژانەی دامودەزگاکانی حکومەت بوو بەتایبەت بۆ کوردەکانی شارەکە.\nمەلا جەمیلیش یەکێک بوو لە ئامانجە ھەرە دیارەکان، کە لەو کاتەدا پێشنوێژو وتارخوێنی مزگەوتی (نائیب) بوو لەکەرکوک. ھەرچەندە پەیوەندییەکی سیاسی نەبوو، بەڵام لە مینبەری مزگەوتی (نائیب)ەوە ھەموو وتارەکانی ھەینی بۆ ھێرشبردنە سەر سیاسەتی حکومەت تەرخان کردبوو، ئیتر ھەر باس باسی خوتبە ئاگرینەکانی مەلا جەمیل بوو. دەگێڕنەوە کاتی خۆی لە نوێژی ھەینیان یاتاخی خۆی ئامادەکردووە وەکو خۆئامادەکردنێک بۆ زیندان، چونکە زانیویەتی دژی دەسەڵات خوتبە دەدات. ھەر بۆیە لەسەر حەقبێژی چەندین جار تووشی گرتن و بەندیخانە بووە.\nساڵی ١٩٥٩ بەھۆی وتارێکیەوە کە بە عەرەبی لە ڕۆژنامەیەکی بەغدا بڵاوی کردەوەو ھێرشی کردبووە سەر عەبدولکەریم قاسم و حکومەتەکەی، خرایە زیندانەوەو لەوتاردانیش لابرا. تەنانەت نەفی کرا بۆ خوارووی عێراق.\nوتارەکەی لەسەر ئەو دەستدرێژی و زوڵم و زۆرەبوو لە کوردی کەرکوک دەکرا، بۆیە ئەوکات مەلا جەمیل وتارێک لە ڕۆژنامەی (صوت الاکراد) دا بڵاو دەکاتەوە بەناونیشانی ( سیدی الزعیم لقد حسبتک ساھرا، فنمت). واتە ( جەنابی زەعیم وامان زانی کە بەئاگایت کەچی نووستبوویت).\nلەم وتارەدا ھەموو ڕاستی و ڕووداوەکان باس دەکات، ئەوکات ژمارەیەک لە ڕۆژنامەکە دەگەیەنێتە لای ئوستاد بەشیر موشیر و دوای کۆکردنەوەی لە بازاڕدا مام بەشیر بەدزییەوە دەیفرۆشێ، لە ئاکامدا بەھۆی ئەم وتارەوە ڕۆژنامەکە دادەخرێت و بەڕێوەبەری ڕۆژنامەکەش تەوقیف دەکرێ، ھەرچەندە ئەم وتارە بەناوی نھێنییەوە دەنووسرێ و بەرپرسانی ڕۆژنامەکەش ئینکاری ئەوە دەکەن کە بزانن خاوەنی ڕاستەقینەی کێیە، بەڵام عەبدولکەریم قاسم پێی دەزانێ بۆیە بانگھێشتی (فوئاد عارف) دەکات و پێی دەڵێ: وەرە بزانە برادەرەکەت چیی نووسیووە.\nمەلا جەمیل لەسەر ئەو وتارە بەفەرمانی عەبدولکەریم قاسم دەستگیرا و لە لە ئیمامی مزگەوتیش دوورخرایەوە. تا گەیشت بەوە نەفی کرا بۆ (ناسریە) لەوێش دەبرێتە زیندان و بۆ ماوەی (١٥) مانگ بەند دەکرێت.\nساڵی ١٩٦١ دوای ھەڵگیرسانی شۆڕیشی ئەیلول، پەیوەندی دەکات بە شۆڕشەوە و لە چەمی ڕێزان و چووە ناو پێشمەرگەوە. لەوێ لە دەستەی دادگای ماوەت دادوەر بوو.\nدەنگێک لەرادیۆی کوردی تاران\nساڵی ١٩٦٤ مەلا جەمیل رۆژبەیانی لەگەڵ باڵی مەکتەبی سیاسی کە ناکۆکبوون لەگەڵ مەلا ستەفا بارزانی، چوو بەرەو ئێران و لە هەمەدان گیرسانەوە. پاشان مەلا جەمیل چوو بۆ تاران تا ١٩٧٩ لە ئێران مایەوە.\nلەوێ وەک بێژەر و نووسەر و وەرگێڕ لە بەشی کوردی رادیۆی تاران کاری کردووە. زۆر لە کەسایەتیە ناسراوەکانی کورد دەناسێ و ناوبانگی لە ڕۆژھەڵاتی کوردستانیش بڵاودەبێتەوە.\nئەو دەمەی لە ئێران بوو، یەکێک لە ئەفسەرە گەورەکانی "ساواک" بە ناحەق ناوی خۆی خستبووە سەر کتێبی (کوردو کوردستان)ـەکەی ئەمین زەکی بەگ کە کوردێکی تر کردبووی بە فارسی. مەلا جەمیل دژی ئەو کارەبوو پێیوابوو ئەو ناعەدالەتی و ستەمە کابرای ساواک کردوویەتی.\nرۆژێک لە مەجلیسێکی مێژوونووساندا لە تاران، ئەفسەرەکەی ساواک روو لە مەلا جەمیل دەکات و دەڵێ: ئاغای رۆژبەیانی، بیستوومە زەمی کتابەکەم دەکەی، بەچی حەقێک؟"\nمەلا جەمیل وەڵامی دەداتەوە و دەڵێ: "نەخێر من بەشێوەی زەم باسم لەو کتابە نەکردووە ھەڵە عەرزیان کردووی، من وتوومە تۆ دزی، تۆ بێشەرەفی، تۆ نامەردێکی گێل و گەوج و بێ قیمەتی ئەگینا چۆن کتابی مێژووی کورد و کوردستانی ئەمین زەکی بەگ دەکەیتە ھی خۆت".\nبۆ ئەو سەردەمە و بۆ ئاوارە و پەنابەرێک، هەڵگەڕانەوە بە ڕووی دەسەڵاتدارانی شا بە تایبەت ساواکییەکان، ئازایەتییەکی زۆری ویستووە.\nدواتر ئەگەر قەڵەمی رۆژنامەنووسان و مێژوونووسان نەبوایەن کە پشتیوانییەکی زۆریان لە مەلا جەمیل کرد لەو مەسەلەیەدا، بە ئاسانی ئەو ئەفسەرەی ساواک لە کۆڵ مەلا جەمیل نەدەبوویەوە و ئازاری پێدەگەیاند.\nهەڵوێست دژ بە خومەینی\nمەلا جەمیل پانزە ساڵ لە ئێران دەمێنێتەوە، دوای سەرکەوتنی شۆڕشی ئیسلامی لە ئێران و فتوای ئیمام خومەینی بۆ هێرشکردنە سەر رۆژهەڵاتی کوردستان، مەلا جەمیل وتارێکی توند لە دژی ئیمام خومەینی دەنووسێ. لەسەر ئەو وتارە، فەرمانی دەستگیرکردنی بۆ دەردەچێ بڕیارە دادگایی بکرێ.\nلە رووداوێکی سەیردا، مەلا جەمیل لە دادگا هەڵدێت و خۆی دەگەیەنێتە باڵیۆزخانەی عێراق لە تاران. لەوێ پێشوازی لێدەکەن و پاسەپۆرت و ئەو شتانەی پێویستە بۆی تەواو دەکەن.\nبە ھەوڵی "شێخ حوسێنی خانەقا و کوڕانی داود بەگی جاف" لەوێ ڕزگاری دەبێت و دەگەڕێتەوە عێراق. بەمەش سەردەمێکی تری ژیانی دەست پێدەکات.\nئەندامی کۆڕی زانیاری کورد\nمەلا جەمیل پاش گەڕانەوەی لە ئێران ١٩٧٩ بووەتە ئەندامی کارای کۆڕی زانیاریی کورد و چەندان لێکۆڵینەوەی زانستی و مێژوویی و ئەدەبیی بڵاوکردووەتەوە. لەپاڵ ئەوەی ڕۆڵی ھەبووە لە نووسینەوەی مێژووی کورد لە ھەمان کاتدا ئەدیبێکی شارەزابووە و وردەکاری مێژووی کۆن و نوێ ھەر ھەمووی لەبەربووە.\nلەبابەتی زمانەوانیی لەبواری وشەسازییدا (ئیتومولۆجی) بنەمای وشە کەچۆن ئەم وشانە دروستبوون سەرچاوەکەی لەچییەوە ھاتووەو چۆن ھاتووەتە نێو فەرھەنگ و زمانی کوردییەوە؟ ئەو دەچووە بنجوبناوانییەوە.\nپەیوەندی نزیکی ھەبووە لەگەڵ بژاردەی نووسەران و زانیارانی کورد و عەرەب، لە نزیکەوە ئاشنایەتی و دۆستایەتی لەگەڵ: مێژوونووسی کورد ئەمین زەکی بەگ، تۆفیق وەھبی، مەسعود محەمەد، حوسێن حوزنی موکریانی، د.موکەرەم تاڵەبانی، عەلادین سوجادی، مەلا عەبدولکەریمی مودەڕیس و د.مستەفا زەڵمی و د.کەمال مەزھەر و شاعیرانی رۆژھەڵات ھێمن و ھەژار و زەبیحیدا هەبووە.\nلەسالی ١٩٨٤ مێژوونووس و زمانناسی ناوداری کورد تۆفیق وەھبی لە لەندەن کۆچی دوایی کرد، لەوەسێتەکەیدا نووسیبووی: مەلاجەمیل رۆژبەیانی پێشوازی لە تەرمەکەم بکات، دوای ئەوە بمبەن بۆ پیرەمەگرون لەوێ بمنێژن.\nکە دەگەنە ئەوێ مەلاجەمیل و مام جەلال یەکتری دەبینن، بۆ گەمە و پێکەنین کە یەکتریان بینی بوو مام جەلال ھاواری کردبوو "پێشمەرگە بمپارێزن لە مەلا جەمیل"\nچۆن و بۆچی تیرۆرکرا ؟\nمەلا جەمیل رۆژبەیانی دوا ساڵەکانی تەمەنی لە بەغدا دەژیا، لە درەنگانێکی شەوی ٢٦/٣/٢٠٠١ لە ماڵەکەی خۆیدا لە بەغدا، بە شێوەیەکی دڕندانە تیرۆر کرا.\nخوسرەو جاف یەکێکە لەو کەسانەی کە دوای ڕووداوەکە چووەتە سەر تەرمی مەلا جەمیل لە نووسینێکدا دەڵێ: "کە رۆیشتمە ژوورەوە مەلا جەمیل لەسەردەم کەوتبوو وایەری تەلەفۆنێک لە گەردنی ئاڵابوو، دەرنەفیسێکی خوێناوی لە زەویدا بوو. دوو بوتڵی بیبسی یەکێکیان لێی خورابووەوە ئەوی تریان دەست نەخوردە ھەروا دانرا بوو، کە ورد بوومەوە دەستگای تەلیفۆنەکەشی لەولاوە سەرەو خوار لە زەویدا بوو، دوو سێ پەڵە خوێن لە زەویدا وشک بووبوویەوە، چەند تەپڵەک و کورسیەک لار و لوێر و تێکەڵ کراو لە زەوییەکەدا دەبینران. ئەوەی دەردەخست کە کێشمەکێشێکی لە دوو کەس زیاتر لەو ھۆڵەدا رویداوە، دیار بوو بکوژەکان دوو کەس بوونە و مەلا جەمیل تا پای مەرگ بەربەرەکانێی کردووە، ئەو دەم بەسەریدا زاڵ بوون"\nرۆژێک پێش تیرۆرکردنەکەی لە ماڵی (فواد عارف) بووە، گوتویەتی "دوێنی گورگەکان ھاتن بۆ تەحقیق لەگەڵم و دەزانم بەیانیش دێنەوە". ئەوە بوو بۆ بەیانییەکەی تیرۆر دەکرێت.\nنووسەر و رۆژنامەوان مستەفا ساڵح کەریم، ئەو کەس و دەستە ئاشکرا دەکا کە لەپشت تیرۆرکردنی مەلا جەمیلەوە بووەو لە نووسینێکدا دەڵێ: دوای ئەوەی ڕژێمی دیکتاتۆر ھەستی بەترسناکی قەڵەمی ئەو پیاوە مەزنە کرد، بەڕێوەبەرێتی ئەمنی تایبەت لە بەغدا بە فەرمانی حاجی عەبدی برای عەلی کیمیایی لەڕێی کەسانێکی "چڵکاوخۆرو نۆکەری" حاجی عەبدەوە لە ماڵەکەی خۆیدا کە ئەو ڕۆژگارە بە تەنیا دەژیا ھەڵیان کوتایە سەری و دەستبەستیان کرد. پاشان بە کورسیەکەی خۆیەوە بەستبوویانەوە، وەک دەرکەوت، بە دەرنەفیز و ئامێری تیژ زۆریان ئەشکەنجەدابوو، دیار بوو ویستبوویان شتێکیان بۆ بنووسێ کە ئەوان خوازیاری بوون، بەڵام ئەو سەری بۆ نەوی نەکردبوون.\nئەو کەسایەتیانەی لەنزیکەوە مەلا جەمیل یان ناسیوە کوشتنەکەی بەپیلانی حکومەتی بەعس دەزانن لەبەر چەند ھۆیەک\nیەکەمیان: لە ساڵانی کۆتایی تەمەنیدا مەلا جەمیل لەناو دڵی بەعسەوە لە بەغدا جارێکی تر ڕووبەڕووی پیلان و نەخشەکانی بەعس بۆ شێواندنی ڕاستییەکان و مێژوو دەبێتەوە. لەدوای ڕاپەڕینەوە بابەتەکانی دەنارد بۆ رۆژنامەو گۆڤارەکانی کوردستان بەناوی(مۆرخ کردی- مێژوونووسێکی کورد).\nدڵسۆزی ئەو رووناکبیرە وای لێدەکرد زۆر جار بیری بچێتەوە لە ژێر دەسەڵاتی بەعسدایە و لە نووسینەکانیدا وردەکاری وەھای تیادابوو کە ئاماژەی بۆ کەسێتی نووسەرەکە دەکرد.\nئەم پیاوە بەردەوام لە (کۆڕی زانیاری) بێترس و شەرم قسەی دەکرد و ڕاستییەکانی دەخستەڕوو، بۆیە ھەندێک کەس پێیانوایە مەلا جەمیل لەسەر ئەم ھەڵوێستەی شەھیدکراوە.\nجارێک لە کۆڕێکی (سەمیر شێخلی) کە گوتبووی گوایە زمانی کوردیی پڕبووە لە وشەی فارسی و دەبێ پاک بکرێتەوە، مەلا جەمیل بە توندی وەڵامی شێخلی و سەرانی بەعسی دابوویەوە.\nد.کەمال مەزھەر لەبارەی بوێری ئەو مێژوونووسە کوردە دەڵێ: مەلا جەمیل پیاوێکی دڵسۆزبوو بۆ نەتەوەی کورد، مەردو ئازابوو. جارێک لە کۆبوونەوەیەکی ئەمینی عامەی بەغدا لەگەڵمان، کوردێک لەوێ بوو ئیشارەتی بۆ ئێمە کرد و گوتی: ئەوانە وایان لەزمانی کوردی کردووە کە ئێمە بێزمان نایەت بەو زمانە قسە بکەین. مەلا جەمیل گۆچانەکەی ھەڵگرت و گوتی: تۆ کێی ئەی حەقیر تا ئینکاری لەوە بکەیت بە کوردی قسە بکرێ، ئازایانە بەرپەچی دایەوە خەریکبوو لێشی بدا. ئیتر دوای ئەوە تیرۆرکرا ھەر ئەوەش ھۆکاربوو بۆ تیرۆرکردنی".\nلە مەزەندەیەکی تردا دەڵێن: لەسەر ئەو ھەڵوێست و نووسینانە شەھیدکراوە کە لە دژی بەعەرەبکردنی عەشیرەتە کوردەکان دەیخستەڕوو .\nھەروەھا مەلا جەمیل سڵی لەوە نەدەکردەوە کە بەتوندی ھێرش بباتە سەر ڕژێم و دژی ئابڵوقەی سەر کوردستان و ئاوارەکردنی دانیشتوانی کەرکوک و خانەقین قسە بکات.\nبێجگە لەوە لە یادی لەدایکبوونیدا سەدام حسێن دیاری و چەکی پارەی بۆ نووسەر و کەسایەتیەکانی بەغدا نارد بوو، یەکێک لەوانە مەلا جەمیل رۆژبەیانی بوو، بەڵام ئەو دیارییەی رەتکردووەتەوە و ناردوییەتییەوە بۆ سەدام. ئەمەش بە ھۆکارێک دەزانرێت لە کوشتنی.\nدووەمیان: پەیوەندییەکی زۆر نزیکی ھەبوو بە نامە لەگەڵ سەرکردایەتی سیاسی کورد مام جەلال و نەوشیروان مستەفا و تەنانەت دوای ڕاپەڕین (١٩٩١) داوایان لێکردبوو بەغدا بەجێبھێڵێ و بێتە کوردستان، چونکە نووسین و هەڵوێستەکانی، مەترسیەکی گەورەی لەسەر دروستکردبوو.\nواتا چاوەڕوانی ئەوەدەکرا کە شتێ ڕووبدات. بۆیە ھەریەک لە مام جەلال و نەوشیروان مستەفا بڕیاری ئەوەیان بۆدابوو بە ھەموو شێوەیەک یارمەتی بدەن بەڵکو بیھێنن و نیشتەجێی بکەن لە سلێمانی بۆئەوەی سوود لە تواناکانی وەربگرن. بۆ ئەو مەبەستە بەر لە تیرۆرکردنیشی خۆی ئامادەکردبوو بێتەوە بۆ کوردستان، تەنانەت کەسێکیشیان دیاری کردبوو تا لەگەڵیبێ لەو کاتەی لە سلێمانی نیشتەجێ دەبێ.\nئیبراھیم میرانی، دۆستی نزیک و ھاوڕێی نزیکەی نیوە سەدەی ژیانی مەلا جەمیل، شەوی ڕووداوەکە سەردانی مەلا جەمیلی کردووە. تا سەعات ٩ی شەو لای ماوەتەوە و گفتوگۆیان کردووە. ئامۆژگاری مەلا جەمیلی کردووە کە بارودۆخەکە زۆر ھەستیارە و رەچاوی دۆخەکە بکە.\nلەوەڵامدا مەلا جەمیل پێی دەڵێ: "بێقەزابی گوێی مەدەرێ... من وا لەسەر سەفەرم، کاک نەوشیروان نامەی بۆ نووسیوم بچمە کوردستان و لە شاری سلێمانی نیشتەجێ بم و ھەموو شتێکیان بۆ ئامادەکردووم".\nسێیەم: خاڵێکی تری شەھیدکردنی بۆ ئەوە دەگەڕێننەوە کە بابەتێکی لەبارەی بەرزنجییەکان نووسی بوو، لەو بابەتەدا باسی لەوە کردبوو کە بەرزنجییەکان لە نەوەی پێغەمبەرنین و شێخی، بەرماڵن واتە لە نەتیجەی تەقوا بوون بەشێخ. رەنگە ئەو باسە بڵاوبوبێ کە سادات پێیان ناخۆشە مەلا جەمیل شتێکی وای باس کردووە، حکومەتی بەعس یش بۆ ھەلێکی وا دەگەڕا مامۆستا جەمیل لەناوبەرێت.\nمەلا جەمیل خۆشی لەوتارێکیدا دەڵێ: "من کە زوبان و قەڵەمەکەی خۆم تەرخان کردووە بۆ بەرەنگاری خەرافاتی ناو کوردەواری. باکم نییە خەڵک تووڕە دەبن یا نە! ئەمە خزمەتێکە ھەزاران ساڵی دی ئەمێنێتەوە کە هۆشیاری نەتەوەیی لە کوردستانا بڵاوبۆوە، ئەو حەلە دەزانن من چ خزمەتێکم بە گەلی کوردە کردووە".\nخوسرەو جاف نووسەرو ھاوڕێی نزیکی مەلا جەمیل لەبارەی کوشتنەکەیەوە دەڵێ:\n"بەندە لەوە دڵنیام، مەلا جەمیل رۆژبەیانی راستەوخۆ لەلایەن حکومەتەوە نەکوژراوە ، بەڵکو بە ئاگاداری و موبارەکەی ئەمنی گشتی سەردەمی بەعسەوە کوژراوە، ئەوانەی بە دوای چۆنیەتی کوشتنەکەیەوەن با بڕۆن دوو ژمارەی گۆڤاری "رەنگین"ی دەرچووی رۆشنبیری کوردی سەردەمی بەعس بخوێننەوە، کە دوو سێ مانگ پێش کوشتنەکەیەوە دەرچوون، ئەو دەم بکوژی رۆژبەیانی لە کەلەوەر دا دەگیرێت..!".\nنووسین و کتێبەکانی\nنووسین و لێکۆڵینەوەکانی ئەو لە بواری مێژووی دێرینی کورد لە ناو شارستانی ئیسلامیدا، گەڕان بە دوای دیرۆکی دەوڵەت و ئەمارەتەکانی کوردستان و ڕۆڵی گەورە پیاوانی کورد لە شارستانی ئیسلام و شارستانیەتی مرۆڤایەتیدا، ناساندنی شار و شارۆچکەکانی کورد و خاوەندارێتی مێژوویی کورد لە خاکی کوردستان.\nلەبواری بەرپەرچدانەوەی تەعریب و تەتریک و تەفریس و سڕینەوەی ئاسەواری هەبوونی کورد لە مێژووی مرۆڤایەتیدا، بەشێکن لە خەباتی ڕووناکبیریی و زانستیی مەلا جەمیل.\nئەو قەڵەمە پڕ بڕشتە بوو کە لەدوای خۆی خەرمانێک بابەت و لێکۆڵنیەوەی بە بەھای مێژوویی و ئەدەبی و سیاسی بەجێھێشتووە.\n١- کتێبی شەرەفنامەی لە فارسیەوە کردووەتە عەرەبی.\n٢. سلێمانی و وڵاتی – ئەمین زەکی بەگی وەرگێراوە. بۆ عەرەبی\n٣. یاداشتەکانی مەئمون بەگ – وەرگێڕان بۆ عەرەبی، لەگەڵ شوکر مستەفا\n٤. مێژووی حەسەنوەیھی‌و عەییاری\n٥. فەرمانڕەوایی موکریان\n٦. شۆڕشی کورد لە کوردستانی تورکیا\n٧. میرنشینی بەنی عەییاری\n٨. دینەوەر و ناودارانی\n١١. داقوق فی التاریخ\n١٢. دەوڵەتی بەنی شەداد\n١٣. وڵاتگیری ڕەشەخاکی عێراق\nلەگەڵ چەندین کتێب و بابەتی لێکۆڵینەوەی مێژوویی تر.\nسودێکی زۆر لەم سەرچاوانە وەرگیراوە:\n١- رۆڤاری تایبەت بە مەلا جەمیل، ژمارە (٤٨)\n٢ - ئەدگار، پاشکۆی رۆژنامەی کوردستانی نوێ: تایبەت بە مەلا جەمیل\n٢- مەلا جەمیل رۆژبەیانی.. شەھیدی قەڵەم: کۆکراوەی چەند وتارێک، ئامادەکردنی مەحمود نەجمەدین.


05/12/2017 17:13:34 ساڵح میراودەلی\nڕۆژنامەوان: قوربان کلاسیکۆی لای ئیوە چۆنە؟\nهاووڵاتی: دەکرێ بڵێی کولێرەیکۆ نەک کڵاشیکۆ ئەوەی جەنابت دەیڵێی لە هەورامانە.\nنانا قوربان مەقسەدی من شتێکی دیکەیە خەراپم لێ حاڵیبووی، کلاسیکۆ یاریە دوو گۆڵیەکەیە ئەها بیست سی کەس بەدوای تۆپیکەوەن بەقەد گندۆرەکی ئەو دەشتی بیتوێنەی نابێتن، ئەوە لەوانیش گەڕێ ئەو هەموو عالەمە لە دونیا تەماشایان دەکا و دوای تەواو بوونیشی بە زەردەخەنەو خۆشیەوە ملی ڕێدەگرنەوە بۆ ماڵێ.\nئەها دەوابڵێ ما خرا نەبوو، کوڕە هەر سەیرە سەیر، وەڵا کاکە ئەمە لێرە کلاسیکۆمان زۆرن هەر یەک و دوونین، ئیدی کلاسیکۆی ئەوروپیەکانیشی هاتۆتە سەرێ! بەڵآم لای ئێمە دوای گەمەی کلاسیکۆی ئاگر دەبارێت، مەملەکەت دەکەوێتە ئینزارەوە، خوێن دەڕژێ، ژن و مێرد لێک جیادەبنەوە، کوڕە هەر مەپرسە ئەو ئاسمانە بەقەدەر ئەستێرەکانی گوللەی پێوە دەنرێن!\nوەرە شتەکی عەجایەب ترت پێ بڵێم، دەیانگوت کابرایەک هەبوو دەر و جیرانەکەی خەریک بوون کۆمەکی بۆ کۆبکەنەوە لەبەر هەژاری و نەداریان، کەچی ئەوێ ڕۆژێ کلاسیکۆ بوو گوتبووی جوانەگایەکم خێری مەولودی سمایلی پێغەمبەری بێت فڵانە تیپ بیباتەوە.\nیەعنی چی ؟ کلاسیکۆمان زۆرن؟ !\nقوربان کلاسیکۆیەکمان هەیە هی دوو بنەماڵانە، ئەوە زیاتر لە پەنجا ساڵە هەر بەردەوامە.\nیەعنی تا ئیستا براوە و دۆڕاو دیارنیە هەر بەردەوامن.\nوەڵا کەس تێیان ناگات، هەردوو خۆ بەبراوە دەزانن و کەچی گەمەکەش بەردەوامە.\nوەڵڵا سەیرە جا ئەگەر هەردووک هەر خۆ بەبراوە بزانن ئەی دۆراوەکە کێیە\nقوربان وەڵامەکەی ئاسانە، میللەتە میللەت، ئەو خەڵکە ڕەش و ڕووت و برسیە دوای ئەو هەموو ماڵوێرانیەش چەپڵەیان لۆ لێدەدەن و بە پێشڕەوی خۆیان دەزانن.\nئەها کەواتە ئەو میللەتە گشتی برسیە و ئەوەش حاڵیانە.\nبەڵێ قوربان میللەت ( گشت+برسی ) کەچی لەبری نان پێیان دەڵێن ( گشتپرسی ) تان بۆ دەکەین\nئەها وەڵا خۆ ئەوەش خراپ نیە چ عەیبیەتی برام.\nقوربان خۆناڵێین خراپە، خراپیەکە لەو کلاسیکۆیانەدا بوو کە پێشتر عەرزی جەنابتم کردبوو،چونکە هێند زۆرن نایەنە ژماردنێ، کلاسیکۆی پەرلەمان و سەرۆکایەتیمان هەیە ئەوە دوو ساڵە دەبەرێکدان، کلاسیکۆی پێشمەرگەمان هەیە بیست ساڵە بە پلەی حەفتا و هەشتای گەرمی هەر بەردەوامە، کلاسیکۆی کەناڵ و ڕۆژنامە و سایت و کۆشک کڕین و نەوت و غاز فرۆشتن و چی و چی کوڕە لە ژماردن نایەن، سەرەڕای هەموو ئەو بەدبەختیانە لە نێو حزبەکان خۆیان کلاسیکۆ هەیە ئەوانیش وەکو بایەعی دابەشیان کردووە بەسەر شارەکان و خەڵکەکەیاندا.\nزامەکانی قەلادزێ ئێستاش خوێنیان لێدەتکێت\nئازادترین مرۆڤی ئەم هەسارەیە ( ئۆجەلان )ە\nدەڵاڵیکردن بۆ دەسەڵات بەناوی میدیای ئازادەوە


تورکیە : ئێمە ئا دارێما بڕیەنێ کە وەڵتەر خاکەکەشا سنریان . – Horam\nجە دامو ئانەی کە جە فرەو پەڵە ئنترنێتیەکا دیمەنەکا بڕیەو دارە بەڵوەکا هەرێموو بادینای جە لاو دەۆڵەتوو تورکیەی وەلێ کریەوە ، خەلکوو کوردی بە هەر شێوە کە بێ دەنگوو نارزازی وێش نیشانەدا . بە جۆرێ کە پارڵمانوو هەرێموو کوردستانی بە نامێوە فەرمی داواش جە دەۆڵەتوو تورکیەی کەرد کە بڕیەو دارەکا مدرنۆ و هەرێمەکەی بازۆ جیا .\nجە دماو نامەکەو پارڵمانوو هەرێموو کوردستانی ، کۆنسووڵخانەو تورکیەی جە هەرێموو کوردستانی بە نامێوە فەرمی نارەزایەتی دەۆڵەتوو تورکیەیش جە وەراوەروو ئا نامەیە کە پارڵمانوو کوردستانی دابێ بەر نیشانەدا . جە نامەکەو دەۆڵەتوو تورکیەی ئامان کە خەلکوو باشوورو کوردستانی با یەخێ مەسئووڵەکا وێشا گێرا کە وەڵاتەکەشا بە بەێ ئاگاداری ئادیشا ورەتەن . هەر پاسە نوێنەروو تورکیەی ئیسارەش پانەی کەردەن کە دەۆڵەتوو تورکیەی ئا دارێشە جە ئا یاگانە بڕیەنێ کە وەڵتەر خاکەکەشا جە لاو دەسەڵدارارا پارتی و بارزانی ورەشیان .\nیاگێ باسێنە کە جە سەرداو کازمی سەرۆک وەزیرا عێراقی پەێ تورکیەی ، ئەردۆغان باسوو ورەتەو خاک و باشوور و کوردستانی بە تورکیەی سەر راس کەردەبێوە . هەر پاسە مەسروور بارزانی جە دیداروو وێش چەنی کازنمی باسوو ورەتەو خاک و باشوریش بە تورکیەی نەشارتەنەوە و واتەنش چانەی خاستەرا دەسوو پەکەکەیۆ بۆ . تورکیە هەم ئێمە و هەم عێراقی جە وەرانوەروو هێرشەکا پەکەکەی پارێزنۆ .\nآوریل 12, 2020 آوریل 12, 2020 Z


هەواڵ / زانست :: 14/05/2019 :: 2432 جار بینراوە\nزۆر كه‌س پێیان وایه جیناتی مرۆڤ هۆكارێكی سه‌ره‌كییه بۆ دیاریكردنی ته‌مه‌ن. به‌ڵام جینه‌كان رۆڵێكی سنوورداریان هه‌یه و ده‌ركه‌وتووه كه كارتێكه‌ره ژینگه‌ییه‌كانی وه‌ك خۆراك و شێوازی ژیان رۆڵێكی گرنگتریان هه‌یه.\nلێره‌دا 13 خوو باس ده‌كه‌ین كه زانست سه‌لماندوویه‌تی هۆكارن بۆ ته‌مه‌ندرێژی:\n1. زۆرخۆریی مه‌كه\nكه‌م خۆراكی په‌یوه‌ندیی راسته‌وانه‌ی له‌گه‌ڵ ته‌ندروستی و ته‌مه‌ندرێژییدا هه‌یه. كه‌مكردنه‌وه‌ی بڕی كالۆری له 10-50% به‌جۆرێك كه رێگر نه‌بێت له چالاكییه‌كانی له‌ش سوود به ته‌ندروستیی و ته‌مه‌ندرێژی ده‌گه‌یه‌نێت.\n2. رۆژانه گوێز و باده‌م و هاوشێوه‌كانی بخۆ\nده‌وڵه‌مه‌ندن به پرۆتین و ریشاڵ و دژه‌ئۆكسێن و پێكهاته‌ی رووه‌كیی به‌سوود. هه‌روه‌ها كانزا و ڤیتامینی زۆریان تێدایه كه له‌ش به‌هێز ده‌كه‌ن و ئه‌گه‌ری مردنی پێشوه‌خت كه‌م ده‌كه‌نه‌وه. ئه‌و كه‌سانه‌ی هه‌فتانه سێ جار چه‌ره‌س ده‌خۆن ئه‌گه‌ری مردنی پێشوه‌ختیان به رێژه‌ی 39% كه‌متره.\n3. زه‌رده‌چه‌وه بخۆ\nیه‌كێكه له به‌هێزترین دژه‌ئۆكسێنه‌كان كه ده‌بێته هۆی دواخستنی پیربوون و كه‌مكردنه‌وه‌ی هه‌وكردن و به‌هێزكردنی له‌ش دژی نه‌خۆشییه‌كانی مێشك و دڵ و سییه‌كان و شێرپه‌نجه.\n4. خۆراكی رووه‌كیی زۆر بخۆ\nسه‌وزه و میوه و چه‌ره‌س و تۆو و دانه‌وێڵه و پاقله‌مه‌نییه‌كان ئه‌گه‌ری زۆر نه‌خۆشی داده‌به‌زێنن و ده‌بنه هۆی ته‌مه‌ندرێژی. هه‌روه‌ها ئه‌گه‌ری مردنی پێشوه‌خت به‌هۆی شێرپه‌نجه و دڵ و گورچیله و نه‌خۆشییه‌كانی هۆرمۆنه‌وه داده‌به‌زێنێت.\n5. جه‌سته بجووڵێنه\nوه‌رزشكردن چه‌ند ساڵێك بۆ ته‌مه‌ن زیاد ده‌كات. رۆژانه 15 خوله‌ك وه‌رزش ده‌توانێت 3 ساڵ بخاته سه‌ر ته‌مه‌ن. هه‌فتانه 150 خوله‌ك وه‌رزش بكه و ئه‌گه‌ری مردنی پێشوه‌خت به رێژه‌ی 28% داده‌به‌زێت.\n6. جگه‌ره مه‌كێشه\nجگه‌ره‌كێشان په‌یوه‌ندیی به‌هێزی هه‌یه له‌گه‌ڵ نه‌خۆشی و مردنی پێشوه‌خت. ئه‌و كه‌سانه‌ی بۆ ماوه‌ی 10 ساڵ جگه‌ره ده‌كێشن ئه‌گه‌ری مردنی پێشوه‌ختیان 3 ئه‌وه‌نده‌ی كه‌سانی تره. ئه‌و كه‌سانه‌ش كه له ته‌مه‌نی 35 ساڵیدا واز له جگه‌ره‌كێشان ده‌هێنن 8.5 ساڵ بۆ ته‌مه‌نیان زیاد ده‌بێت. وازهێنان له جگه‌ره له ته‌مه‌نی 60 ساڵیدا 3.7 ساڵ ده‌خاته سه‌ر ته‌مه‌ن. ته‌نانه‌ت وازهێنان له جگه‌ره‌كێشان له ته‌مه‌نی 80 ساڵیشدا كۆمه‌ڵێك سوودی ته‌ندروستی هه‌یه.\n7. خواردنه‌وه‌ی مه‌ی كه‌م بكه‌ره‌وه\nمه‌ینۆشی په‌یوه‌ندیداره به نه‌خۆشییه‌كانی جگه‌ر و دڵ و په‌نكریاس و هۆكاره بۆ مردنی پێشوه‌خت. به‌ڵام زیاده‌ڕۆیی نه‌كردن له مه‌ینۆشیدا به رێژه‌ی 17-18% ئه‌گه‌ری مردنی پێشوه‌خت داده‌به‌زێنێت. شه‌راب 34% مه‌ترسی كه‌متر له بیره و هه‌روه‌ها دژی نه‌خۆشییه‌كانی دڵ و شه‌كره و ناڕێكیی ده‌مار و كۆنیشانه‌ی زینده‌پاڵه.\n8. دڵخۆش به\nدڵخۆشی ته‌مه‌ن درێژ ده‌كات. ئه‌و كه‌سانه‌ی دڵخۆشن 2.5 ئه‌وه‌نده‌ی كه‌سانی تر ئه‌گه‌ری ته‌مه‌ندرێژییان هه‌یه و ره‌نگه ته‌مه‌نیان 18%ی كه‌سانی تر درێژ ببێت.\n9. خۆت له گوشار و دڵه‌ڕاوكێیی ده‌روونیی درێژخایه‌ن بپارێزه\nئه‌و كه‌سانه‌ی له‌ژێر گوشاری ده‌روونیی به‌رده‌وامدان دوو ئه‌وه‌نده‌ی كه‌سانی ئاسووده ئه‌گه‌ری تووشبوونیانی به جه‌ڵته‌ی دڵ و مێشك و شێرپه‌نجه‌ی سییه‌كان هه‌یه و سێ ئه‌وه‌نده‌ی ئه‌وان ئه‌گه‌ری مردنی پێشوه‌ختیان لێ ده‌كرێت. كه‌سانی ره‌شبین 42% زیاتر له كه‌سانی گه‌شبین مردنی پێشوه‌ختیان تووش ده‌بێت.\n10. بازنه‌ی كۆمه‌ڵایه‌تیت به‌هێز بكه\nئه‌و كه‌سانه‌ی بازنه‌ی كۆمه‌ڵایه‌تیی ته‌ندروستیان هه‌یه ئه‌گه‌ری ته‌مه‌ندرێژییان 50% زیاد ده‌كات. ته‌نانه‌ت بوونی ته‌نیا 3 په‌یوه‌ندیی كۆمه‌ڵایه‌تی ده‌بێته هۆی كه‌مكردنه‌وه‌ی ئه‌گه‌ری مردنی پێشوه‌خت به رێژه‌ی 200%. بوونی په‌یوه‌ندیی كۆمه‌ڵایه‌تی ده‌بێته هۆی به‌هێزبوونی به‌رگریی له‌ش و كه‌مكردنه‌وه‌ی گوشاری ده‌روونی كه ئه‌مانه‌ش ته‌مه‌ن درێژ ده‌كه‌ن.\n11. به ویژدان به و به به‌رنامه و بۆ ئامانجێك بژی\nچونكه ئه‌مه به رێژه‌ی 11% ده‌بێته هۆی زیادبوونی ته‌مه‌ن. به‌شێكی ئه‌مه ده‌بێته هۆی ئه‌وه‌ی كه‌سانی به ویژدان و به به‌رنامه خۆیان تووشی بارودۆخی مه‌ترسیدار ناكه‌ن و گوشاری ده‌روونییان تووش نابێت و له ژیانیاندا سه‌ركه‌وتووترن.\n12. چا یان قاوه بخۆره‌وه\nئه‌گه‌ری زۆر نه‌خۆشیی درێژخایه‌ن كه‌م ده‌كه‌نه‌وه. چای سه‌وز دژی شێرپه‌نجه و شه‌كره و نه‌خۆشییه‌كانی دڵه. هه‌روه‌ها قاوه دژی شه‌كره‌ی جۆری 2 و نه‌خۆشییه‌كانی دڵ و چه‌ند جۆرێك شێرپه‌نجه‌یه و هه‌روه‌ها دژی ناڕێكیی مێشكه وه‌ك ئه‌لزه‌هایمه‌ر و پاركینسۆن. قاوه و چای سه‌وز ئه‌گه‌ری مردنی پێشوه‌خت به رێژه‌ی 20-30% كه‌م ده‌كه‌نه‌وه.\n13. خه‌وی پێویستت هه‌بێت\nخانه‌كان بۆ چاكبوونه‌وه و رێكخستنه‌وه‌ی چالاكییه‌كانیان پێویستیان به نووستنه. خه‌وی كه‌متر له 5-7 كاتژمێر له رۆژێكدا ئه‌گه‌ری مردنی پێشوه‌خت به رێژه‌ی 12% زیاد ده‌كات به‌ڵام خه‌وی زیاتر له 8-9 كاتژمێریش ئه‌گه‌ری مردنی پێشوه‌خت به رێژه‌ی 38% زیاد ده‌كات. خه‌وی پێویست 8 كاتژمێره له رۆژێكدا. كه‌متر له‌وه هه‌وكردن له له‌شدا زیاد ده‌كات و په‌یوه‌ندیداره به نه‌خۆشییه‌كانی شه‌كر و دڵ و كێش زۆری. خه‌وی زۆریش ده‌بێته هۆی خه‌مۆكی و كه‌م جووڵه‌یی و نه‌خۆشیی شاراوه.


ANF | گۆڕێکى بە کۆمەڵ لە کەربۆرانی مێردین دۆزرایەوە\nلە ئەشکەوتی لادێی گولبیش سەر بە گوندی ئاکیۆڵ لە ناوچەى کەربۆرانی مێردین، ژمارەیەکى زۆر ئێسک و پروسکی مرۆڤ دۆزرایەوە. کەسوکاری بێسەرشوێنکراوان رایانگەیاند، بە لانیکەمەوە کەلـلەسەری ٣٠ مرۆڤیان لەو گۆڕە بە کۆمەڵەکەدا بینیوە.\nشه‌ممه, 30 May 2020, 11:46\nلە ئەشکەوتی لادێی گولبیش لە گوندی ئاکیۆڵ لە ناوچەى کەربۆرانی مێردین ژمارەیەکى زۆر ئێسک و پروسکی مرۆڤ دۆزرایەوە. بەپێی زانیارییە سەرەتاییەکان مەزەندە دەکرێت ئێسک و پروسکەکان هی ئەو کەسانە بن، کە لە ساڵانی ١٩٩٠کاندا لەلایەن دەزگای هەواڵگریى جەندرمە و بەرەنگاربوونەوەى تیرۆر (ژیتەم - JÎTEM) رفێنراون و دواتر کۆمەڵکوژکراون.\nهاووڵاتییەکى دانیشتوی گوندی ئالتنۆکول، کە خۆی یەکێکە لە کەسوکاری ئەو کەسانەى بێسەرشوێنکراون، لەو ناوچەیە ڤیدیۆی گۆڕە بە کۆمەڵەکەى تۆمار کردووە و لە ڤیدیۆکەدا ئێسک و پروسکی مرۆڤ و بەشەکانى ئێسک پروسکی وەک قاچ و ران و کەلـلە سەری مرۆڤ دەبینرێن. ئەو کەسەى ڤیدیۆی گۆڕەکەى تۆمارکردووە بە ئاژانسی هەواڵی فورات (ANF)ی راگەیاند، لە کاتی هەڵکەندنی زەویی ئەو ناوچەیەدا ئێسک و پروسکەکان دۆزراونەتەوە و ئەویش دەستیکردووە بە تۆمارکردنی ڤیدیۆی ئەو شوێنە و ئێسک و پروسکەکان.\nژیتەم لە ساڵانی ١٩٩٠دا لەلایەن دەوڵەتى تورکەوە دروستکراو و هەزاران هاووڵاتیی کوردی رفاند و دواتر هەموو هاووڵاتییە رفێنراوەکانى کوشت و دوای ماوەیەکیش ئەوە روون بوویەوە، کە تەرمی کەسە رفێنراوەکان لە گۆڕی بە کۆمەڵ دا شاردراونەتەوە. هەر لە بەردەوامیی لێکۆڵینەوەکان لە تاوانەکانى ژیتەم دا، حەوزی تێزاب بۆ کوشتنی هاووڵاتییانى کورد دۆزرانەوە و لە بیرەکانى نزیک حەوزەکانى تێزاب ئێسک و پروسک و کەلـلەسەری چەندین هاووڵاتیی کورد دۆزرانەوە. هەروەها لە چەندین ئەشکەوت و چەندین دۆڵ و گونددا سەدان گۆڕی بە کۆمەڵ لە سەرتاسەری باکووری کوردستاندا دۆزرانەوە. ئەمڕۆش لە لادێی گولبیش لە گوندی ئاکیۆڵ لە ناوچەى کەربۆرانی مێردین ئێسک و پروسکی چەندین کەس دۆزراوەتەوە، کە بەپێی زانیارییە سەرەتاییەکان چاوەڕێ دەکرێت ئەو ئێسک و پروسکانە پەیوەندییان بەو هاووڵاتییانەوە بێت، کە لەلایەن ژیتمەوە رفێنراون و دواتر کۆمەڵکوژکراون.\n'بەلانیکەمەوە کەلـلەسەری ٣٠ مرۆڤم لەو گۆڕە بەکۆمەڵەدا بینی'\nلە دواى دۆزینەوە و ئاشکرابوونی شوێنى ئەو گۆڕە بەکۆمەڵە کەسوکاری بێسەروشوێنکراون چوونە شوێنى گۆڕە بە کۆمەڵەکە و یەکێک لە کەسوکاری بێسەروشوێنکراوەکان رایگەیاند، کوڕی یەکێک لەو بێسەروشوێنکراوانەیە، کە ساڵی ١٩٩٣ لەلایەن ژیتەمەوە رفێنراوە و دواتر کوژراوە. راشیگەیاند، وەک کوڕی باوکێک، کە لەلایەن 'بکوژ نادیارەوە' باوکی کوژراوە و وتی، 'ئەو شوێنەى کە من ئێسک و پروسکەکانم تیادا بینی ئەشکەوتی لادێی گولبیش لە گوندی ئاکیۆل، کە لە شوێنی ژیانی منەوە، واتە لە گوندی ئاڵتنۆکول نزیکە. خزمان لە کاتی گەڕان بە دواى شوێنەوار و زێڕدا ئەشکەوتەکەیان هەڵکەندبوو و دواتر ئێسک و پروسکەکانیان دۆزیبووە و کاتێک من لەو ئێسک و پروسکانە ئاگادار کرامەوە یەکڕاست رۆیشتم بۆ شوێنەکە و دەستمکرد بە تۆمارکردنی ڤیدیۆیی ئێسک و پروسکەکان. بە لانیکەمەوە کەلـلەسەری ٣٠ مرۆڤم ژمارد. بیرم لەوە دەکردەوە، کە دەبێت ئێسک و پروسکەکان هی ئەو کەسانە بن، کە لە ساڵانی ١٩٩٠دا کوژراون، چونکە پێشتریش گۆڕی بە کۆمەڵی تری هاوشێوە لە کەربۆراندا دۆزرابوونەوە".\n'لە دواکاری گشتی سکاڵام تۆمار کرد'\nکەسوکاری بێسەروشوێنکراوەکان دواى ئەوەى ڤیدیۆ و دیمەنی شوێنى گۆڕە کۆمەڵەکەى تۆمار کردووە چووە بۆ داواکاری گشتی و سکاڵای تۆمار کردووە و وتی "دواى ئەوەى دیمەنی ئێسک و پروسکەکانم تۆمارکرد سەردانی داواکای گشتیم کرد و سکاڵام تۆمار کرد. بڕیارە دەستەیەک لە جەندرمە بێن بۆ ئەشکەوتەکە و سەیری ئێسک و پروسکەکان بکەن و لێکۆڵینەوە بکەن. دواى ئەوەى نمونەى ئێسک و پروسکەکان وەرگیران ئەوە روو دەبێتەوە کە ئێسک و پروسکەکان هی کێن و کەی کوژراون".


ڕیچارد فەینمن، خاوەنى نامە جەرگبڕەکە | DidiMn\nدیدی من – لێتەرس نۆت\nئینگلیزییەوە: تەنیا ئەحمەد شیهاب\nڕيچارد فەينمن (١٩١٨ – ١٩٨٨)، فيزياوان و مامۆستا و خاوەن خەڵاتى نۆبڵ بۆ زانست، خاوەن حەوت کتێب، يەکێک لە ئەندامانى درووستکردنى ئەتۆم، يەکەمين کەس کە فيزياى کوانتەمى خوێند.\nئاڕڵين، خۆشەويست و هاوسەر و هاوپۆلى خوێندنى ڕيچارد بوو، بەڵام ئەفسووس لە تەمەنى ٢٥ ساڵيدا بە نەخۆشيى سيل ماڵئاوايى لە ڕيچارد دەکات و ئۆغر دەکات. ١٦ مانگ لە دواى مەرگى هاوسەرەکەى، ساڵى ١٩٤٦ ڕيچارد نامەيەکى دڵشکان و پڕ لە هەست بۆ ئاڕلين دەنووسێت، بەڵام تا ڕۆژى مردنى ڕيچارد لە ساڵی ١٩٨٨، کەس ئەو نامەيە نابينێت.\nپاش ٢٢ ساڵ ئەو نامەيە کرايەوە و تێيدا نووسرا بوو:\nمن دەزانم چەندە حەزت بە بيستنى ئەو ڕستەيە هەيە، بەڵام من نەمنووسيوە لەبەر ئەوەى تۆ حەزت لێيە، بەڵکو نووسين بۆ تۆ لە ناخەوە گەرمم دەکاتەوە. ماوەيەکى ئێجگار درێژ بەسەر کۆتا نامەى من بۆ تۆ تێپەڕيوە – نزيکەى دوو ساڵ – بمبوورە، بەڵام تۆش من دەناسيت کە چۆنم، ئينکار و ڕياڵيستيک، بۆيە وا بيرم دەکردەوە کە هيچ هۆيەک نييە تا دابنيشم و نامەت بۆ بنووسم. بەڵام هاوسەرە ئازيزەکەم، ئێستا کاتى کردنى ئەو شتە هاتووە کە ماوەيەکى درێژە پشتگوێم خستووە، لەگەڵ ئەوەى پێشوو زۆرم بۆ نووسيويت. دەمەوێ پێتى بڵێم کە خۆشم دەوێى، دەمەوێ خۆشم بوێيت، تا ئەبەد خۆشم دەوێى.\nدەزانى ڕووبەڕووبوونەوە لەگەڵ خۆشويستنى تۆ و واقيعى مردنى تۆ زۆر ئەستەمە، بەس من هێشتا دەمەوێ تۆ ئاسوودە بيت و گرنگيت پێ بدەم، هەروەسا تۆش منت خۆش بوێ و بايەخم پێ بدەيت. حەزم لێيە کێشەم هەبێت تا لەگەڵ تۆ و چارەى بکەم – من دەمەوێ پڕۆژەى بچووک بچووکت لەگەڵ ئەنجام بدەم. ئێمە زۆر شتمان کرد پێکەوە – ئەها فێربوونى زمانى چينيت لە بيرە؟ – ئێستا من نکارم و ناتوانم هيچ چشتێک بکەم! من بێ تۆم، بێ تۆ! تۆ خانمە پڕ ئەندێشە و فيکرەکەى من بووى، تۆ داڕێژەرى گشتيى هەموو سەرکێشى و سەرشێتييەکانى ئێمە بوويت.\nکاتێک نەخۆش بوويت، دڵگران و نيگەرانى ئەوە بوويت کە ناتوانيت پێداويستييەکانى من فەراهەم بکەيت. بەقوربان، پێويستى نەدەکرد نيگەران بيت. چونکێ من بە چەندين ڕێگە و شێوە و ڕێژە و ئاستى تر تۆم خۆش دەویست. ئێستاش ئەوە تەواو ڕوونە لام کە ئێستا تۆ نيت و ناتوانيت هيچم بۆ بکەيت! کەچى هەر خۆشم دەوێيت، تۆ گەورەترين کۆسپى خۆشەويستيى سەر ڕێگەى منى و من دەمەوێ هەر وا بمێنيتەوە، تۆ مردووى بەڵێ، بەڵام لە زۆر کەسى زيندوو باشترى.\nلەوانەيە ئەو قسەيەى من گێلانە بێت ها؟ چونکێ تۆ دەتەوێت من بەختەوەر و خۆشنوود بم، بەڵام بڕوام پێ بکە لە دواى دوو ساڵيش تا ئێستا من هيچ کچە هاوڕێ و خۆشەويستم نەبووە (جگە لە تۆ، قشتيلەکەم) – من تێناگەم، تا ئێستا لەگەڵ چەندين کچى جوان و شۆخ قسەم کردووە و ڕووبەڕوو و چاو بە چاو دانيشتووين، بەڵام پاش چەند دانيشتنێکى تر لەبەرچاوم کەوتوون. تەنیا تۆ تاقانەى منى، تەنیا تۆ ڕاستەقينەکەى منيت.\nهاوسەرە ئازيزەکەم، عاشقتم.\nمن هاوسەرەکەمم خۆش دەوێت، هاوسەرەکەم مردووە.\nتێبينى: بمبوورە کە ئەو نامەيە پۆست ناکەم، چونکێ نازانم ناونيشانت لە کوێيە.\nLetterRichard FeynmanScienceTania Ahmad Shihab\nPrevious Postمارا/ساد و پیتەر بروک، بەشی یەکەمNext Postمارا/ ساد و پیتەر بروک، بەشی دووەم و کۆتایی


کڵاشە خوێناوییەکی شەوی یەڵدا و دووکەڵ و بۆکرۆز و وێرانییەکانی بەردرگای قەڵای دێمۆکرات، تەعبیر لە قوڵاییەکی سادە دەکەن کە زۆر جار بە چاوخشاندنێک بە پەنایاندا تێپەڕ دەبین و هەستێکی کاتی بەلامانەوە جێ دەهێڵن و، روانینە عەینییەکانی ئێمە تەنیا کۆپییەکی کەمرەنگی لێ هەڵدەگرێتەوە. بەڵام نوسخەی ئورجیناڵی ئەم وێنەیە لە ویژادانی کۆمەڵایەتی و ناسنامەی کەسێتی ئێمەدا دەمێنێتەوە و لەم نیهانخانەیەدا دەبێت بە چرۆی سەرهەڵدانی هاوارێکی نوێ بۆ ئازادی و دادپەروەری.\nساڵەکان دێن و دەچن و ئەمساڵانەش وەک گشت دیاردە زەمانییەکان، لە دووردەستی بیرەوەریماندا وێنای هەورێکی دوور لە چاوماندا دەنەخشێنن کە دەمێ رەش و گاه سوورن، دەمێ گەش و جاری واشە لێڵن. بەڵام ئەو شتەی کە لەو ساڵانە بەجێ دەمێنن، بیرەوەری و یادەکانن. بیرەوەرییەکان بە تاڵی و شیرینیانەوە، بیرەوەری خۆش بن یاخۆ ناخۆش، بیرەوەری لێڵ بن یاخۆ گەش، وێکڕا دەبن بە بەشێک لە ناسنامەی ئێمە. دەیڤید هیوم (١٧١١-١٧٧٦) فیلسوفی سکاتلاندی ئاخێزگەی ناسنامەی کەسێتی دەگەڕێنێتەوە بۆ کۆبەندی بیرەوەرییەکانی تاک و دەڵێت: ئەگەر بیرەورییەکمان نەبوایە قەت نەماندەتوانی وێنای عیلییەت لەلامان چێببێت و لە ئەنجامدا قەت نەمان دەتوانی زەنجیرەی “عیلەت/ مەعلوولیی” روداوەکان و شتەکانی دەوروبەری خۆمان دەرک پێبکەین کە نەفس یاخۆ زاتی بوونی ئێمە پێک دێنن.\nبەڵام یەکێک لە کارکردەکانی بیرەوەری ئەوەیە کە لە هەناوی تێتزاوی ئێمەدا دەبن بە چێرۆک. وەک گشت چیرۆکەکانی دیکە لە شەوانی بەر ئاگردان یاخۆ لە ئەنگوستەچاوی سەختەرێگای ژیانماندا دەیانڵێنەوە. دووپاتەکردنەوەی ئەم چێرۆکانە لە راستیدا زیندووکردنەوەی ئەو ناسنامەیە کە هیومی فیلسوف ئاماژەی پێداوە، واتە ناسنامەیەکی بەردەوام کە بەناو ژیانی رۆتینی و ویژدانی کۆمەڵایەتیماندا رۆدچن و لەو نیهانخانەیەدا دەبن بە توخمێکی ئەبەدی بۆ بەرهەمهێنانەوە و شین بوونی ناسنامەی نەوەکانی دوای خۆمان.\nفەزای چیرۆک، ئەگەر قارەمانی تێدا نەبوو، لە راستیدا لە چێژی گێرانەوە بەتاڵ دەبێ. قارەمان و چیرۆک هەمیشە تەواوکەری یەکترن. ئەگەر چیرۆک نەبوایە کێ دەیزانی قارەمانەکان چ رەنگ و بۆنێکیان هەیە و، ئەگەر قارەمان لە ئارادا نەبوایە تۆ بڵێی چیرۆک بیانوویەکی دەبوو بۆ گێڕانەوە؟ دیاریکردنی قارەمان لە چیرۆکی رێئالیستیدا کەسێکی دیاریکراو و نائاسایی، یاخۆ سەیروسەمەرە نییە کە جیاوازییەکی فانتازیکی لەگەڵ کەسانی ئاسایدا هەبێت. چیرۆکی رێئالیستی قارەمانەکانی خۆی لە نێوان خەڵک، لە هەر فەزایەکدا کە قابلی دەرک بێت، هەڵدەبژێرێت و ئەم کەسە لەراستیدا نموونەی گشت هاوچەشنەکانی خۆیەتی و وابەستە بە کۆمەڵگایەکە کە لەودا دەژیت. ئەم کەسە رەنگە نموونەیەکی بەرجەستە و کارامە بێت لە نێو هاوچەشنەکانی خۆیدا، بەڵام کەسێکی دیاریکراو و نائاسایی نییە. چوونکە ناسنامەی کەسێتی لەم گۆشەنیگایەوە، بریتییە لە ناسنامەی زەمیری وشیاریی کە بە پێی زەمان لە وجودی تاکدا نیهادینە دەبێت و شکل دەگرێت. بە واتایەکی دیکە تاک لەرێگای ئەو بیرەوەریانەی کە لە هزر و رەفتارە کۆمەڵایەتییەکانیدا رەگی داکوتاوە، پێوەندیی لەگەڵ ناسنامەی بەردەوامی خۆیدا دروست دەکات.\nئێستا ساڵێک بەسەررووداوەکەی شەوی یەڵدای ساڵی ١٣٩٥دا تێدەپەڕێ و، منیش بەدیار چیرۆکێکەوە دانیشتووم. چیرۆکێک کە لە بیرەوەری مندا قوڵاییەکی سادەی جێ هێشتووە. قوڵایی سادەی زەمەنە تیژتێپەڕەکانی ژیان کە لەچەند چرکەدا مەعنا پەیدا دەکەن و بە خێراییش لەبیر دەچنەوە. وەک گشت ئەو وێنانەی کە بە چاوخشاندنێک بە پەنایاندا تێپەڕدەبین و هەستێکی کاتی لەلامان چێدەکەن. ئەو زەمەنانەی کە روانینە عەینییەکانی ئێمە تەنیا کۆپییەکی کەمرەنگیان لێهەڵدەگرنەوە و زۆرجار بەبێ ئەوەی هەستێکمان تێدا چێبکەن، بەپەنایاندا تێدەپەڕین. بەڵام ئەم بیرەوەرییە کاتییە ئێستا لە هەناوی مندا بووە بە ناسنامە و رەنگە بۆ وێناکردنی ئەو قوڵاییە سادەیە هەر هوونەر و بەرهەمێکی ئەدەبی بتوانێ باشاری بکا.\nگرینگی بەرهەمی ئەدەبی و هوونەری لێرەدا بەرجەستە دەبێتەوە کە مانا بەم قووڵاییە سادەیە دەبەخشێت. ئەم ساتە تیژتێپەر و لە هەمان حاڵدا پڕ لە مانایانە، بە پێی زەمەن لە نیهادی ناوشیاری هوونەرمەند و نووسەردا دەبن بە زەمینەسازکەری بەرهەمێکی هوونەری و، لەوەها دۆخێکدایە کە خوێنەر پێوەندیان لەگەڵدا دروستدەکات و بە سووڕمانەوە لەم ساتە تیژ تێپەڕیوانە رادەمێنێت کە رەنگە بە دەیانجار بە پەنایاندا تێپەڕ بووبێت، بەڵام دەرکی پێنەکردبێت.\nزۆرجار وێنەیەک، وێنەیەکی سادە کە هیچ مەبەستێکی هوونەری تیدا نەبووبێ، وێنەیەک کە رەنگە ویستبێتی تەعبیر لە رێپۆرتاژێک بکا، لە چاوی کامێرایەکەوە دەردەپەرێ کە دواجار دەبێ بە میتافۆری هاوارێکی خنکاو. کڵاشە خوێناوییەکی شەوی یەڵدا و دووکەڵ و بۆکرۆز و وێرانییەکانی بەردرگای قەڵای دێمۆکرات، تەعبیر لە قوڵاییەکی سادە دەکەن کە زۆر جار بە چاوخشاندنێک بە پەنایاندا تێپەڕ دەبین و هەستێکی کاتی بەلامانەوە جێ دەهێڵن و، روانینە عەینییەکانی ئێمە تەنیا کۆپییەکی کەمرەنگی لێ هەڵدەگرێتەوە. بەڵام نوسخەی ئورجیناڵی ئەم وێنەیە لە ویژادانی کۆمەڵایەتی و ناسنامەی کەسێتی ئێمەدا دەمێنێتەوە و لەم نیهانخانەیەدا دەبێت بە چرۆی سەرهەڵدانی هاوارێکی نوێ بۆ ئازادی و دادپەروەری.\nئێستە بە دیار ئەم وێنەیە و لە قوژبنێکی ئەم جیهانە سڕ و بێدەنگ و بێ بەزەییەوە، بیر لەم قوڵاییە سادەیە دەکەمەوە. ئەم قوڵاییە سادەیە دەبێت بە بیرەوەری و لە چیرۆکێکی دیکەدا ئەژیتەوە و قارەمانەکانیشی وێنا و تەوسیفێکی رێئالیستن لە هاواری کورد. نازانم بۆ چی لەم ساتە وەختەدا پڕ بە دڵ حەز دەکەم عەلی قۆیتاسی لەلام بوایە بڵێ: رزگار! فەندەکت پێییە سیگارێکیشم پێ بدەی؟ بە دڵنیاییەوە هیچیانم پێ نەدەدا بۆ ئەوەی بەهانەیەک بێ تاکوو عەلی هەموو رۆژێ ئەم پرسیارەم لێ بکا و منیش قەت نەیدەمێ.


ANF | ئەگەرقەرارە کارێک بکرێت دەبێت لە شوێنی خۆیدا بکرێت\nئەگەرقەرارە کارێک بکرێت دەبێت لە شوێنی خۆیدا بکرێت\nفەرماندەی گەریلا ماهیر ئاکتان بووە شەهیدی ٣٥ەمینی ساڵی هەڵمەتی ١٥ی ئاب 'تەباخ'. لە سالی ١٩٩٣ لە دێرسم بەشداری نێو ڕیزەکانی گەریلا بوو. ئاتاکان بەو قسەیە باسی بەشداربوونەکەی کردووە: "ئەگەرقەرارە کارێک بکرێت، دەبێت لە شوێنی خۆیدا بکرێت".\nدووشه‌ممه, 12 Aug 2019, 14:25\nئەندامی کۆمیتەی ناوەندی پەکەکە و ئەندامی کۆنسەی سەربازی هەپەگە ئاتاکان ماهیر بەو شێوەیە باسی بەشداربوونەکەی خۆی کردووە بۆ ناو ڕیزەکانی پەکەکە:\n"ئەو کاتە لە شارە گەورەکانی تورکیا هۆشیاربوونەوەی چینایەتی، چالاکی کرێکاران هەبوو. بەشداری ئەو چالاکییانە بووم. لە هەمانکاتدا کاتێکی وەها بوو کە تێکۆشانی کوردستانی کاریگەرییەکی گەورەی هەبوو. گەلی کورد یەکەم جار لە شارە گەورەکان نەورۆزی پیرۆز دەکرد، چالاکی دەکران. شەڕ کاریگەرییەکی قورسی هەبوو. خۆشم کەوتمە ژێر کاریگەری ئەوە. ئەوە بووە هۆی ئەوەی ڕاستەوخۆ تێکۆشان بناسم، باشتر لە کاریگەری تێکۆشان تێبگەم، کتێبەکانی ڕێبەرایەتیم خوێندەوە. لە ڕێگەی هاوڕێکانم لە خوێندنگە هەنگاوبەهەنگاو تێکۆشانی ڕێکخستنم ناسی".\nباسی لەوەش کرد دوای دوو ساڵ لەناو خەباتی گەنجانی وڵاتپارێزدا بوو، بۆ ئەوەی لە ناوەندی کار بەشداری خەبات بکات، داوای کرد بەشداری نێو ڕیزەکانی گەریلا ببێت. ڕایگەیاند: "ئەوەندەی من خوێندمەوە و لێی تێگەیشتم، ویستم ئەو کارە لە ناوەندەکەی بکەم. ئەگەر کارێک بکرێت دەبێت لە شوێنی خۆیدا بکرێت، بەو ئامانجە هاتمە ناو ڕیزەکانی گەریلا".\nلە ساڵی ١٩٩٣ لە دێرسم بەشداری ناو ڕیزەکانی گەریلا بوو. لە نێوان ساڵەکانی ١٩٩٣-١٩٩٥دا لە دێرسم کاری کرد. لە هەمان کاتدا کاتی جیاواز لە ئامەد، ئەرزرۆم و خەرزان بەشداری خەباتی تێکۆشانی گەریلاکانی ئازادی کوردستان بوو. دواتر بۆ ئەوەی بەشداری خەباتی پەروەردەیی ڕێبەری گەلی کورد عەبدەوڵا ئۆجالان ببێت، ڕووی لە شام کرد. لە زستانی ١٩٩٥-١٩٩٦دا بەشداری خولی پەروەردەیی بوو و دواتر جارێکی دیکە گەڕایەوە دێرسم. هەتا ساڵی ٢٠٠٢ لەوێ تێکۆشا. لە نێوان ساڵەکانی ٢٠٠٣ تا ٢٠٠٨ لە باشووری کوردستان بەشداری کاری سیاسی بوو. دواتر جارێکی دیکە گەڕایەوە باکوری کوردستان، دێرسم و هەتا ساڵی ٢٠١٥ لەو ناوچەیە مایەوە.\nدوای ئەوەی جارێکی دیکە لە هەرێمەکانی پاراستنی مەدیا گەڕایەوە، بەشداری خەباتی پەروەردەیی ناوەندی پەکەکە بوو. دوای پەروەردەی ناوەندی جارێکی دیکە ڕووی کردەوە باکور، دێرسم. وەکو پێشتر وتبووی، دەیەویست لەسەر ڕێبازی عەلیشێرەکان، سەید ڕەزاکان بێت، بە ڕێگەی شەهیداندا بڕوات."


سراج بناگه‌ر چیرۆكه‌كانی ئاویه‌ر ده‌گێڕێته‌وه – Knwe.org\nسەرەکی » ئەدەب و هونەر » سراج بناگه‌ر چیرۆكه‌كانی ئاویه‌ر ده‌گێڕێته‌وه\nسراج بناگه‌ر چیرۆكه‌كانی ئاویه‌ر ده‌گێڕێته‌وه\nئه‌گه‌رچی شێوه‌زاری ئه‌رده‌ڵانی شێوه‌زارێكی میللی تایبه‌ت به ناوچه‌ی سنه و ده‌وروبه‌ره‌كه‌یه‌تی و زۆرتر له‌و ناوچه‌یه قسه‌ی پێده‌كرێ، كه‌متر نووسه‌ران خۆیان له قه‌ره‌ی ئه‌و شێوه‌زاره داوه ئه‌مه‌ش له‌به‌ر ئه‌وه‌ی زاری قسه‌كردنی كه‌مینه‌یه‌كه له كوردستاندا. تاوه‌كو ئێستا دوو نووسه‌ر هه‌ن چیرۆك و رۆمانه‌كانیان به‌و شێوه‌زاره نووسیوه، ئه‌وانه‌ش موحه‌مه‌د ته‌وفیق موشیرپه‌ناهییه، كه چه‌ند چیرۆكێكی به‌و شێوه‌زاره نووسیوه. هه‌روه‌ها سراج بناگه‌ر كه زۆرترین به‌رهه‌می رۆمان و چیرۆكی به شێوه‌زاری ئه‌رده‌ڵانی «سنه«یی نووسیوه. ئه‌م شێوه‌زاره شیرینه له‌سه‌ر زار گه‌لێك خۆش و شیرینه، لێ چون شێوه‌زارێكی محه‌لییه و زاری كه‌مینه‌یه كه‌متر گرنگی پێ ده‌درێ، به جۆرێك خه‌ریكه له‌بیر ده‌چێته‌وه.\nسراج بناگه‌ره، ئه‌م نووسه‌ر سنه‌یییه خاوه‌نی شێوازی خۆیه‌تی له نووسیندا، كه به شێوه‌زاری ئه‌رده‌ڵانی ناوچه‌ی سنه ده‌نووسێ. چیرۆك و رووداوه‌كانی نێو به‌رهه‌مه‌كانی ئه‌م نووسه‌ره چیرۆك و به‌سه‌رهاتی ئاویه‌ره، سراج به یه‌كێ له نووسه‌ره باشه‌كانی نێوه‌ندی ئه‌ده‌بی كوردی داده‌نرێ له رۆژهه‌ڵات خوێنه‌ری زۆره و ره‌خنه‌گره‌كان له‌باره‌ی به‌رهه‌مه‌كانییه‌وه لێكۆڵینه‌وه‌یان كردووه. به‌ڵام به‌داخه‌وه ئه‌م ده‌نگه تا ئێستا به ته‌واویی نه‌گه‌یشتووه به هه‌موو خوێنه‌رێكی كورد، هۆكاری ئه‌مه‌ش ئه‌و شێوه‌زاره‌یه كه پێی ده‌نووسێ، لای زۆرینه‌ی خوێنه‌ری كورد تێگه‌یشتن لێی ئه‌سته‌مه، به‌تایبه‌ت له باشوور. خوێنه‌ری ئه‌مڕۆ زۆر تاقه‌تی خۆ ماندووكردنی نییه. هۆكارێكی دیكه ئه‌وه‌یه كتێب و به‌رهه‌می نووسه‌ران له نێوان رۆژهه‌ڵات و باشووردا كه‌متر ئاڵوگۆڕی پێده‌كرێ. به‌تایبه‌ت به‌رهه‌می ئه‌ده‌بیاتی باشوور سنوور نابڕێ، زۆر سه‌خته بتوانی دوو كتێب له سنوور به په‌ڕێنیته‌وه بۆ ئه‌ودیو. به‌داخه‌وه ئه‌وه چاره‌نووسی گه‌لێكی له‌ت و په‌ت و په‌رتكراوه.\nسراج بناگه‌ر له‌به‌رهه‌مه‌كانیدا ده‌گه‌ڕێته‌وه بۆ نێو ژیانی خه‌ڵك و چیرۆكی سنه‌یییه‌كان ده‌گێڕێته‌وه. له رۆمانی خه‌وزڕان دا به‌هه‌مان شێوه چیرۆكی ئه‌وین و دابڕان و ژیانی سه‌ختی خه‌ڵكی ئه‌و ناوچه‌یه ده‌گێڕێته‌وه. ژیانی كورده‌واری چۆنه و چۆن ده‌ژین. چیرۆكی ئه‌وینداری فه‌ریدوون و سه‌یران ده‌گێڕێته‌وه. له پاڵ چیرۆكی سه‌ره‌كی رۆمانه‌كه‌دا كه چیرۆكی ئه‌ویندارییه. گه‌لێك چیرۆك و به‌سه‌رهاتی خه‌ڵكی ئه‌م ناوچه‌یه ده‌خاته به‌رباس. له‌وانه چیرۆكی پیاوسالاری و به‌كه‌م سه‌یركردنی ژن. نووسه‌ر باسی ئه‌وانه ده‌كات كه كچیان هه‌یه و خودا كوڕی پێ نه‌به‌خشیون له‌نێو كۆمه‌ڵی كورده‌واریدا به ئوجاخ كوێر ناودێر ده‌كرێن. وه‌ك له‌رۆمانه‌كه‌دا هاتووه«. من ته‌نیا دوو كه‌نیشكم هه‌س. ئه‌مه گه‌وره‌كه‌س. ئه‌ویاكه‌م جارێ كلاس هه‌شته. ئه‌ویچم هه‌ر فه‌قیر و خاسه. وه‌لێ ئه‌مه‌مه چتێرتره. مه‌ردم ئه‌یژن پێم ئوجاخ كوێر. دوور و نزیك ژنفتگمه ئه‌یژن فلانی ئوجاغ كوێره، چون كوڕی نییه. ده‌ی چه بكه‌م برا خۆ ئوجاخ كوێری به‌ده‌ست به‌شه‌ر نییه!؟ منیچ حه‌زم ئه‌كرد ئوجاخم رۆشن بووایت دوواییمه خوا مه‌یلی نه‌وگه چه خاكێ بكه‌مه سه‌رما!؟…» سراج زۆر به‌جوانی و به‌و زمانه پاراو و جوان و شیرینه له زاری كارئه‌كته‌ره‌كان خۆیانه‌وه چیرۆكی ئه‌و ژیانه سه‌خته‌یان ده‌گێڕێته‌وه.\nله كۆمه‌ڵه چیرۆكی چاوشاره‌كێ شدا به‌هه‌مان شێوه سراج بناگه‌ر چیرۆكی خه‌ڵكی ده‌گێڕێته‌وه. ئه‌م كتێبه‌ش له‌كۆمه‌ڵێك چیرۆك پێكدێ له‌وانه چیرۆكه‌كانی سه‌ره‌خوه‌ر، ئه‌م چیرۆكه باس له نه‌ریتێكی ناشیرینی كورده‌واری ده‌كات كه به‌هۆی دواكه‌وتوویی خه‌ڵكه‌وه گرنگی پێدراوه و له زۆر ناوچه‌ی كوردستاندا هه‌بووه و هێشتاش له هه‌ندێك شوێن هه‌یه. چیرۆكه‌كه باسی كه‌سێك ده‌كات كه به له دایكبوونی وی كه‌سێكی خۆشه‌ویستی خێزانه‌كه‌ی ده‌مرێ و به‌وهۆیه‌وه به‌رده‌وام ده‌كه‌وێته به‌رده‌م تانه و ته‌شه‌ر، پێی ده‌ڵێن سه‌ره‌خۆره. له چیرۆكێكی دیكه دا به‌ناونیشانی هه‌ساره دووره‌كان چیرۆكی ئه‌وینداری كچێك و كوڕێك ده‌گێڕێته‌وه. كه باوكی كچه‌كه حاجی مه‌حمود رازی نییه كچه‌كه‌ی بدات به‌كوڕ ماڵ عه‌به چه‌ورێ. كچه‌ش له‌داخا خۆی ده‌رمانخوارد ده‌كات و ئاخیری باوكه‌كه رازی ده‌بێ و چیرۆكه‌كه به‌زه‌ماوه‌ندی ئه‌و دوو عاشقه ده‌ست پێده‌كات و به زه‌ماوه‌نده‌كه‌ش كۆتایی دێ. سه‌ره‌تا له زه‌ماوه‌ندی له‌یلا و ئه‌رسه‌لانه‌وه ده‌ست پێ ده‌كات، له‌وێوه ده‌گه‌ڕێته‌وه بۆ گێرمه‌وكێشه‌ی ئه‌وینداری ئه‌و دوو عاشقه. چه‌ندین چیرۆكی دیكه له‌دووتوێی ئه‌م كتێبه‌دا هه‌ن له‌وانه زه‌ماوه‌ن، یاو، قاو، نامه، لێزمه. كه زۆربه‌ی چیرۆكه‌كان چیرۆكی كوردانه‌یه و گێڕانه‌وه له‌دنیای نه‌ریتخوازی و به‌سه‌رهاتی سه‌ختی مرۆڤه‌كانه له‌نێو كۆت و به‌ندی ئه‌و نه‌ریتانه‌دا.\nرۆمانی قولولوو یه‌كێكی دیكه‌یه له‌رۆمانه‌كانی سیراج بناگه‌ر كه هه‌ر به‌و شێوه‌زاره نووسراوه، چیرۆكی چوار هاوڕێیه به‌ناوه‌كانی خه‌لیل و كامه‌رانی و یه‌حیا و سه‌یفه. هه‌ر یه‌ك له‌م چوار كه‌سه كه هاوڕێی یه‌كن و هه‌ر یه‌كه‌و چیرۆكێكی هه‌یه و هه‌ر یه‌كه‌یان خاوه‌نی بیركردنه‌وه‌ی خۆیه‌تی. زه‌مه‌نی رۆمانه‌كه‌ش ده‌گه‌ڕێته‌وه بۆ سه‌رده‌می شۆڕشی ئیسلامی ئێران. رووداوه‌كانی نێو ئه‌م رۆمانه ئه‌وینداری و سیاسه‌ت و شۆڕش و ژیانی كورده‌واری خه‌ڵكه‌كه‌یه‌تی.\nئه‌م به‌رهه‌مانه‌ی سیراج بناگه‌ر له بڵاوكراوه‌كانی چاپه‌مه‌نی خانی یه.


خەڵاتی شارۆمەندی جیهانی ساڵی ٢٠١٢بە سورەیا فەلاح بەخشرا - VOK Radio\n"سورەیا فەلاح" لە دامەزرێنەرانی رێخکراوی ناحکومی "ژنان رێبەرانی ژیان"ە و هەروەها بەرێوەبەری پلانی یەکێک لە ئەنجومەنەکانی رێکخراوی نەتەوەیەکگرتووەکانی ئامریکایە. راوێژکار و جیێشینی بەرێوەبەری لقی لۆس ئەنجلسی ژنانی نەتەوەیەکگرتووەکان و راوێژکاری ئەنجومەنی ژنانی ئازەر مێهرە. "سورەیا فەلاح" لە زیندانیە سیاسیەکانی دەیەی ٦٠ی هەتاوییە. هەروەها خاوەنی دوو کتێبی "رۆڵی نەتەوەیەکگرتووەکان لە پرۆسەی پەرەسەندنی مافی ژنان" و کتێبی "سەوزی مەجارستان"ە. هەروەها چەندان وتار و لێکۆلینەوەی تایبەت بە بواری مافی مرۆڤ و کەمینە نەتەوەییەکان نووسیوە. بە هۆی کارە بەردەوامەکانی لە بواری مافی مرۆڤ و ژناندا، چەندین جار خەڵاتی رێز لێنانی وەرگرتووە و تا ئێستاش لە کارەکانیدا بەردەوامە.


دکتۆر کرمانج گوندیی: مەرامی سەرەکیی سەردانەکەی برێت مەکگورك بۆ ئێڕاقێ، سلێمانیی بوو نەك بەغدا. – WTARIKURD\nسەفەری خێرای برێت مەکگورك بۆ ئێڕاقێ لێکدانەوەی جیاجیای لەبۆ کرا و خاڵی سەرەکیی لێکدانەوەکان هەڵبژاردنی ئایندەی ئێڕاقێ بوو. دەکرێ مەکگورك ئەو بابەتەی دەگەڵ بەرپرسانی ئێڕاقێ باس کردبێ، بەڵام لەوە ناچێ کە ئەمە بابەتی بایەخداری مەکگورك بووبێ. چونکە، ئەمریکا باش دەزانێ هەڵبژاردنی ئایندەی ئێڕاقێ لە هەڵبژاردنەکانی ڕابردوو، ئەگەر خراپتر نەبێ باشتر نابێ. لەوەش وێوەتر، ئەمریکا لە حوکمی شیعەکان لە ئێڕاقێ بێئومێد بوە. ئەوەی کە مەکگورك گۆتیتی کە ئەمریکا لەگەڵ هەڵبژاردنە، ئەوە کڵیشەیێکە کە هەمیشە ئەمریکا بە ئێڕاقییەکانی گوتوە.\nفاکتەری سەرەکیی سەفەری مەکگورك بۆ سلێمانیی بوو. مەکگورك ئەو سەفەرەی خۆی دوور لە لێنسی میدیا و بە نهێنی بۆ سلێمانیی ئەنجام دا. وێدەچێ کە ئەمریکا لەو کودێتایەی کە بنەماڵەی بارزانیی ــ ئەردۆغان ئەنجامیان دا بوو دڵگران بووبێ. چونکە، ئەمریکا هەتا ئێستاکانێ زۆنی کەسك بەو پانتاییە دەبینێ کە هێشتا ترووسکاییەکی ئازادیی تێدا ماوە. ئەمریکا نایهەوێ سلێمانییش وەکی هەولێرێ و دهۆکێ بکەوێتە ژێر نفووزی چەوساندنەوەی بنەماڵەی بارزانیی. لەبەرهەندێ، ئەمریکا هەول دەدا کە سەقامگیریی ئەو زۆنە بپارێزێ.\nلەوەش وێوەتر، ئەمریکا لەلایەن گرووپەکانی سەر بە ئێرانێ گوشاری کەوتۆتە سەر بەو نیازەی کە هێزەکانی ئەمریکایێ لە ئێڕاقێ وەدەر نێن و ئێڕاقێ بەتەواویی باوێنە ناو باوەشی ئێرانێ. ئەوەش شتێکە کە ئەمریکا نەك هەر ئێڕاقێ جێناهێڵێ، بەڵکە ڕووبەڕووی ئێرانێ و سەرسپردەکانی ئێرانێ لە ئێڕاقێ دەبێتەوە و لە ئێڕاقێ دەمێنێتەوە.\nبۆ ئەو ڕووبەڕوو بوونەش، ئەمریکا دەیەوێ پێگەکانی سەربازیی خۆی لە کوردستانێ زێتر بکا و ئەمجارەش زۆنی سەوزیان لە بەرامبەر زۆنی زەرد هەڵبژاردوە. ئەوەش دوو چەمکی هەیە، یێکیان ئەوەیە کە ئەمریکا لە دەسەڵاتی بنەماڵەی بارزانیی و پێوەندیی وان لەگەڵ ئەردۆغانێ ماندوو بوە و هەول دەدا کە پێشگریی لە فراوانخوازییەکانی تورکیایێ بکرێ؛ دوەمیان ئەوەیە کە هەول دەدا کە کێمترین پێوەندییان بە مەسعوود بارزانیی هەبێ. هۆکاریی ئەوەی کە چوە سلێمانیی و نە چوە هەولێرێ ئەوە بوو کە مەکگورك نەیویست چاوی بە مەسعوود بکەوەێ. چونکە، هەر کاتێك کە مێوانێکی بیانیی دەچێتە هەولێرێ، کوڕ و برازاکەی مەسعوود داوا لە میوانەکە دەکەن کە کاك مەسعوودیش ببینێ. ئەو میوانەش بۆ موجامەلە بێ یان شتێکی تر ڕەنگە ئەو داخوازییە قەبوول بکا. بەڵام، مەسعوود بارزانیی لە خانەی سیاسەتی ئەمریکایێ دەرکراوە و مەکگورك هەول دەدا دووریی لەو کابرایە بکا.\nلەفەرهەنگی سیاسیەتی وڵاتانی رۆژاوایێ مەسعوود هیچ پۆستێکی دەوڵەتیی نیە؛ لەبەرهەندێ، دیپلۆماتەکانی ئەمریکا و وڵاتانی دیکەی ئۆڕوپایێ هەول دەدەن تا ئەو شوێنەی دەکرێ ئەو زەلامە نەبینن. چونکە، کاتێك کە ئەمریکا کەسێك لە سیاسەتی خۆی دوور دەکا، جارەکی دیکە نایەوەی چەهرەی ئەو کەسە ببینێتەوە.\nدوای پەنجە هەڵشەقاندن لە ئەمریکایێ و ئەنجام دانی ڕێفڕاندۆمە خیانەتکارانەکەی، هەر ئەو مەکگورکە پەیامی ئەمریکایێی بە مەسعوود ڕاگەیاند کە دەبێ پۆستی سەرۆکی هەرێم جێبهێڵێ. جا کە ناچار کرا دەست لە پۆستی سەرۆکی هەرێم بکێشێتەوە، مەسعوود بارزانیی بۆ ئەوەی لە دەسەڵات بمێنێتەوە، جارەکی دیکە بارەگای بارزانیی دامەزراندەوە بۆ ئەوەی بە ئەمریکایێ و ئۆڕوپایێ نیشان بدا کە وی هێشتا لەو هەرێمە دەسەڵاتدارە. ئەوەش شتێکە کە ئەمریکا ناچێتە ژێر باری.\nلە کۆتایی، پێموایە کە ئەمریکا، هێشتا ئومێدی لە کوردستانێ نەبڕیوە. بۆیێ مەکگورک چوە سلێمانیی کە پێگەی سەربازیی بۆ پاراستنی بەرژەوەندییەکانی خۆیان لە بەرامبەر ئێرانێ بپارێزێ و سنوورێکیش بۆ پاوانخوازیی بنەماڵەی بارزانیی و سیاسەتی سەقەتی ئەردۆغانێ لە هەرێم دابنێن. لێرەوێوە، با سەرنج بدەین و ببینین داخوا ڕووداوەکانی ئایندە چیمان پێ نیشان دەدەن.


سەرۆک بایدن گرێبەستێکی گازی سروشتی لەگەڵ یەکێتی ئەوروپادا واژۆ دەکات\nسەرۆکی ئەمەریکا جۆو بایدن و سەرۆکی ئەنجومەنی ئەوروپا چاڕڵس میشێل، بڕۆکسل\nڕۆژی هەینی ئەمەریکا و یەکێتی ئەوروپا گرێبەستێکیان ئاشکرا کرد کە تیایدا ئەمەریکا گازی سروشتی شلکراو بۆ یەکێتی ئەوروپا دابین دەکات، ئەمەش لەکاتێکدا کە یەکێتی ئەوروپا کۆدەبنەوە بۆ تاوتوێکردنی کەمکردنەوەی پشتبەستنیان بە سوتەمەنی ڕووسیا.\nگرێبەستەکە لەمیانەی سەردانەکەی سەرۆکی ئەمەریکا جۆو بایدندا بۆ بڕۆکسل ڕاگەیەندرا، ڕۆژێک دوای ئەوەی هاوپەیمانان لە بڕۆکسل سێ کۆبوونەوەیان ئەنجامدا و تیایدا سەرکۆنەی داگیرکارییەکەی ڕووسیایان کرد لە ئۆکرانیا و یارمەتی زیاترییان بۆ کێیڤ ڕاگەیاند.\nداگیرکارییەکەی ڕووسیا لە ئۆکرانیا نرخی سوتەمەنی لە یەکێتی ئەوروپا زیادکردووە و یەکێتیەکەی ناچار کردووە هەوڵ بدات تاوەکو کۆتایی ئەم ساڵ دوو لەسەر سێی گازی ڕووسیا ببڕێت، ئەوەش لەڕێی زیادکردنی هاوردەکردنی گازەوە لە وڵاتانی دیکەوە.\nکۆشکی سپی وتی " ئەمەریکا لەگەڵ هاوبەشە نێودەوڵەتییەکانماندا کاردەکات بۆ ئەوەی دڵنیاببێتەوە لەوەی بڕێکی زیاتر لە گازی سروشتی شلکراو ڕەوانەی بازاڕەکانی یەکێتی ئەوروپا بکات."\nڕووسیا لە سەدا 40 ی گاز و کەمتر لە نیوەی نەوتەکەی ئەوروپا دابین دەکات، ئەو وڵاتانەی ئەوروپا کە زۆرترین گاز و نەوت لە ڕووسیا دەکڕن و پشتی پێدەبەستن، بۆ نموونە ئەڵمانیا، دودڵن لەوەی هەنگاوێک بگرنەبەر کە کاریگەرییەکی گەورەی ئابووری لێبکەوێتەوە.\nلە ئێستادا دابەشبوونێک هەیە لە یەکێتی ئەوروپادا سەبارەت بەوەی گەمارۆ بخرێتەسەر وزەی ڕووسیا یاخود نا، ئەمەش سەرەڕای ئەو سزا ئابوورییە گەورانەی کە پێشتر سەپێندراون بەسەر ڕووسیادا.


ئەنتەرناسیۆنالیزم و نەتەوەپەروەری - دارکا مازی\nئەنتەرناسیۆنالیزم و نەتەوەپەروەری\nھەر کەسێ تێکەلی لگەل سییاسەتا کوردان دا هەبیت بەرێز کەمال بوورکای ناس دکەت کو د تەڤگەرا نەتەوەیا کورد دا خوەدی دیرۆکەکا درێژە.\nژ بلی کو کەمال بورکای پێنجی سالێن سییاسەتکرنا خوە و سەبەبێن تێکچوونا خوە و رەوشا باکورێ کوردستان د بەر چاڤ دا دەرباس بکەت و خوە ل بێژینگا رەخنەیێ بکەت، ب مەژییێ 50 سال بەرێ، ئێریشی وەلاتپارێزێن کورد دکەت.\nد نڤیسا خوەیا د 31 تەباخا 2021ێ دا، بوورکای دبێژیت: “ھندەک جاھل، د فەیسبۆکا خوە دا، ل سەر ناڤێ دۆزا کوردا، نەیارتییا سۆسیالیزمێ، نەیارتییا دۆمۆکراسییێ، نەیارتییا براتییا گەلان دکەن.”\nگەلۆ بورکای دکاریت ل سەر روویێ دونیایێ ئیدارەیەکا سۆسیالیست یا کو ئەو بەحس دکەت نیشانی مە بدەت. ل سەر ناڤێ سۆسیالیزمێ کو رێخستنی و تەکۆشینا گەلێ کورد و ئارمانجێن وان ئینکار کرن و دکەن، بلا کەس وان رەخنە نەکەت! سۆسیالیزما کو بورکای ھەتا داوییێ پاراست و هێژان ژی دپارێزیت، ھەڤالبەند و برایێن مستەفا کەمال، سەدام و حافز ئەسەد بوون! ل شوونا رەژیمێن دەمۆکراتیک ئاڤابکەن، ل سەر ئەساسێ کاپیتالیزما دەولەتێ، ئۆتۆرەتەری، تۆتالیتەری و دیکتاتۆرییا برۆکراتیکیا پارتییا کارکەرا ئاڤاکرن. ئایدۆلۆژییا سۆسیالیزمێ، یوتۆپیا و تەئۆریا مارکس بوو؛ لێ ھەتا ئیرۆ وەک سازییەک جڤاکی و ئابۆری ل تو وەلاتەکێ ئاڤانەبوویە و ب سەر نەکەتیە.\nژ بلی ھندەک شەریعەتپەرەستان، گەلۆ بورکای دکاریت یەک وەلاتپەروەرەکێ کورد کو دژی دەمۆکراسییێ بیت نیشانی مە بدەت!؟ گەلێن کو دەولەتێن وان نەتەوەیا کورد کرنە کۆلۆنی و ل دژی دەولەتێن خوە دەرناکەڤن و دەما کورد بەرخوە ددەن ژی ھەڤالبەندییا دەولەتا خوە دکەن، بۆچی “برایێ کوردان” بن!؟ لێ ھەتا نھا ئەز ل کوردەکی وەلاتپەروەر راستنەھاتمە کو بێژیت ئەز نەیارێ گەلا مە! بوورکای، چاوا گەھیشتییە وێ قەناعەتێ کو دبێژیت: “ل سەر ناڤێ دۆزا کوردا، ھندەک کەس نەیارتییا سۆسیالیزمێ، نەیارتییا دۆمۆکراسییێ، نەیارتییا براتییا گەلان دکەن.”\nلێ پەکەکە ل رۆژئاڤا لەشکەرتییا ئەمەریکا دکەت، دبێژیت: “ئەز سۆسیالیستم، دژی ئەمپەریالیزمێ مە!” پارتییەک ئۆتۆریتەر، تۆتالیتەر و دیکتاتۆرە، لێ سەر و بنێ گۆتنا وان دەمۆکراسییە و دبێژیت: “ئەم دێ تورکیا، رۆژھلاتا ناڤین و ھەموو دونیایێ دەمۆکراتیک کەین!” کەسێن کو ب ئاوایەکێ ئیرۆنیک یارییێن خوە ب ڤێ خاپاندن و رییاکارییێ بکەن، ما دبنە نەیارێن دەمۆکراسییێ!؟\nگۆتنا ئاشتییێ ژ دەڤێ پەکەکێ ناکەڤیت، لێ دەست ژ چەکێ ژی بەرنادن. ھەر رۆژ بەحسا براتییا گەلان دکەت. د ناڤ گەلان دا بۆمبەیان دتەقینیت. ب قاسی مسقالەکی قیمەتێ نادەتە چ گەلان، لێ براتییا گەلان دپارێزیت! کەسێن ب ئاوایەکی یاریکرن ڤێ یەکێ رەخنە بکەت، گەلۆ دبیتە نەیارێ گەلان!؟\nبوورکای دبێژیت: “ئەڤ گۆتنێن شاش ھەتا باندۆر ل کەسێن دەردۆرا مە ژی کرییە. د دەرباسبوونێ دا، مە ل دژی ڤان تێزێن کو ل سەر ناڤێ نەتەوەپەروەرییا کوردا دەرکەتنە مەیدانێ، تەکۆشینەک جددی یا ئایدۆلۆژیک دا و ئەو ژ ھەڤ ڤاڤارتن. پشتی ڤان ھەمی پێکھاتان و ڤی تەمەنی، ما ئەز دیسا دەست ب ڤان مژاران بکەم؟”\nگەلۆ یێن دەردۆرا بوورکای، وان چ ھش و زانینەک نینە!؟ کو ھەر یەک ب کێمانی 30-40 سالن د ناڤا سییاسەتێ دانە! کو هێژتا ژی دکارن “د بن باندۆرا گۆتنێن شاش یێن جاھلێن فەیسبۆکێ دا بمینن!”\nووسا دیارە، هێژتا ژی کەمال بورکای تێنەگهشتیە، دۆزا گەلێ کورد، نە دۆزا تەخا و نە ژی دۆزەکا ئایدۆلۆژیکە؛ دۆزەک نەتەوی ویا وەلاتەکێ داگیرکرییە! بوورکای، ب “تەکۆشینا خوەیا جیددی و ئایدۆلۆژیک یا ل ھەمبەر نەتەوەپەرەستان”، ئارمانجا دۆزا نەتەوی ئانیە ئاستا دۆزا تەخان؛ و ل ھەمبەر تەخەکا هەژار (پرۆلیتاریا)، گەلەک بەشێن نەتەوەیا کورد وەک تەخێن نەیار راگهاندینە و بەرێ نەتەوەیا کورد دایە ئارمانجێن خەیالی! ژ بۆ کو بوورکای، تەڤگەرا نەتەوی یا کورد “ژ ھەڤ بەلاڤ کرییە” پەسنا خوە دکە!\nبوورکای دبێژیت: “کو سۆسیالیستبوون چ زیانەکێ ناگەھینتە دۆزا کوردا، بەرەڤاژی ڤێ یەکێ، سۆسیالیست ژ ھەرکەسی پێتر ل دژی تادەیا نەتەوی نە، کو مافێ چارەنووسی دپارێزن، ما ئەز ژ مارکس و لینین میناکان بدەم، گەلۆ ژ نوو ڤە راڤە بکەم؟”\nسۆسیالیستێن دونیایێ، چ دەمەکێ پشتگری و ھەڤالبەندییا گەلێ کورد نەکریە. بەرەڤاژی وێ ھەڤالتییا نەیارێن گەلێ کورد کریە. میناکا ھەری بالکێش قرکرنا ئەنفال و حەلەبچەیە! سۆسیالیستێن نەتەوەیێن سەردەست، ژ بلی ئیستیسنایان، یێن دی هەموو ل دژی چارەنووسا کوردا بوونە. سۆسیالیستێن کورد، شاشییێن ژییانەوی ئەنجام داینە: نەتەوا خوە ب سنفێن دۆست و دژمن پارڤەکرنە و بەشەک ژ نەتەوەیا خوە وەک نەیارێ ئایدۆلۆژی و ئارمانجێن خوە دیتنە و نەیار راگەهاندنە و ب ناکۆکییێ قاشۆ ناڤا سۆسیالیستان رێخستنێن دژ و نەیارێن ھەڤ ئاڤاکرنە. ئارمانج و رێخستنییا ئیدەۆلۆژیک، کرنە بنگەھا ستراتەژییا خوە. دونیا ب سیستەمێن دۆست و دژمن پارڤەکرنە. جیھانا ئەمپەریایستل و ئیسرایل یەک دەست ب دژمن راگهاندنە. ھەم سۆسیالیست دۆستێن نەیارێن کودان بوون و ھم ئەمپەریالیست تەڤ نەیار ھاتنە راگەهاندن! واتە ژ بۆ کوردان دۆست و ھەڤکارەکی پاشەرۆژێ ژی نەما! سۆسیالیزما کەمال بوورکای ئەڤە بوو!\nبوورکای دبێژیت: “یان ژی قای ژ نووڤە بنڤیسم کو پاراستنا دەمۆکراسییێ چ زیانەکێ ناگەهینیتە دۆزا کوردا، بەرەڤاژی پێویستییا گەلێ کورد، ب کێمانی ب قاسی یا ترک، عەرەب، فارسان ب دەمۆکراسییێ ھەیە؟ ئەڤە مژوولبوونەکا بەرەدایی یە. لێ ل گۆری ھندەکان، نە پێویستییا کەدکارێن کورد ب شێوەیێ جڤاتەک بێەجکاندن ھەیە، نە ژی پێویستییا گەلێ کورد ب ماف و ئازادییێن دەمۆکراتیک ھەیە! نە ب مافێ ژنان، نە ب ھەولدانا پاراستنا خوەرستێ”…\nگەلۆ بورکای بەحسا کیژان دەمۆکراسییێ دکەت؟ بەحسا دەمۆکراسییا دەولەتێن ترک، عەرەب و فارس دکەت؟ کارێ کوردان، مینا کو تو و ئۆجالان دبێژن، دیمۆکراتیزەکرنا ڤان دەولەتانە یان رزگارکرنا خوە ژ بن نیرێ کۆلەتییا ڤان دەولەتانە؟ بوورکای ژی قەی نزانیت کو کورد تەنێ ژ بۆ دیمۆکراتیزەکرنا ڤان دەولەتان کار بکەت ژی نکاریت ڤان دەولەتان دەمۆکراتیزە بکەت! تەکۆشینەک ب ڤی رەنگی بێ مفایە و د خزمەتا مێتنکاران دایە! بوورکای دبێژیت: بلا کورد کۆلەتییا خوە و جینۆسایدا ل سەر خوە یا بێ تەبات و بێ سنۆر ژ بیربکەن و ب مارژینالێن ڤان جڤاتان، ژ بۆ “ماف و ئازادییێن دەمۆکراتیک، مافێ ژنان و پاراستنا خوەرستێ بتێکۆشن!” ژ خوە ئۆجالان و پارتییا وی، ب مال و جانێ کوردان، ئەڤە چل سالە ڤێ تەکۆشینێ دکەن.\nبورکای دبێیت: “نەبەسە کو دەولەتەک مە ھەبیت، دڤێت ل وێرێ، پەیوەندیێن کەدخوارنێ ب تەمامی ب داوی بهێن.”\nباشە، ل کیدەرا دونیایێ پەیوەندیێن کەدخوارییێ ھاتینە راکرن کو کورد ژی ژ نھا ڤە ب رووح و جان تێکەڤنە ناڤا ڤێ چالاکی و خەباتێ!؟ ئەم وەسا هزر بکەین ل کووبا و کۆریا باکور “ب تەمامی داوی ل پەیوەندیێن کەدخوارییێ ھاتینە”(!)، ھەتا کورد نەبنە خوەدی دەولەت، دێ چاوا کارن پەیوەندیێن ئابۆری بێ کەتخواری ساز بکەن!؟ لێ بەرێز بوورکای، دەولەتەک کو “پەیوەندیێن کەدخواری ب تەمامی داوی لێ نەهێت” دەولەتێ ناخوازیت!\nبوورکای دبێژیت: “سۆسیالیستێن کوردان، تەڤلی دەولەتا سەربخوە، ب بریار مافێ دەستخستنا چارەنووسا خوە پاراستنە.”\nئەز ژ بوورکای دپرسم: تو وەک سۆسیالیستێ کورد و پارتییا تە، دۆزا دەولەتەکا سەربخوە کرییە گەلۆ؟(!) مە سۆسیالیستێن کورد، ب ڤان شێوەیێن شاش ھەتا نھا، مە تە مافەکی نەتەوی یان دیمۆکراتیک ب دەستخستییە گەلۆ!!\nبوورکای دبێژیت: “فەئۆدال و زۆرجوازێن کوردان، مینا کو د دیراۆکا مەیا دوسەد سالێن داوین دا ھاتیە دیتن، ب گشتی لگەل ھێزێن مێتنکار دا کەتنە ھەڤکارییێ.”\nبوورکای، بەحسا دیرۆکا تەکۆشینێ یا دوسەد سالێن داوی دکەت و دبێژیت: “فەئۆدال و بۆرجوازێن کورد، ب گرانی لگەل ھێزێن مێتنکار دا کەتنە ھەڤکارییێ(!) گەلۆ بەری 1968-1970یێ سۆسیالیستێن کورد ھەبوون کو فەئۆدالان رێگری ل بەر تەکۆشینا وان کربیت! دەولەتا ترک، بەحسا 38 سەرھلدانا دکەت؛ ئەڤە کێ کرنە؟ قازی محەمەد، سمکۆ، شێخ مەحموود، بارزانی، نە فەئۆدال بوون؟ ئیرۆ کوردستانا باشوور، ما قەی سۆسیالیست ئیدارە دکەن؛ ما نە دیمۆکراتیکە!؟ ما نە بەرھەما تەکۆشینا سەد سالییە و ب پێشکێشییا بارزانییێن کو وە وەک “خولامێن ئەمپەریالیزمێ””ب ناڤدکرن!؟ سۆسیالیستێن ھوون ژێ رازی مینا ئیبراھیم ئەحمەد و تالەبانی ژی جاشایەتیا سەدامێ خوینخوار دکرن! باشە ھوون ب چ روویی دچنە جەم بارزانییان!؟\nبوورکای بەردەوام دکەت و دبێژیت: “ئەم سۆسیالیست ژ سەری دا، مە سنۆرێن عەشیرەت و مەزھەبان دەرباس کرنە، ئەم ل دژی شێوەیێن فەئۆدالیزما ئاغاتی و شێخایەتیێ دەرکەتین و مە سۆسیالیزمەک بێ کەتخواری و بێ ئەجقاندن پاراست. مە پشتگرییا دۆزا ل دژی کەدخواری، زۆرداری و ئەجقاندنا نەتەوی یا ھەموو دونیایێ کر؛ ئەڤ ژی ھەلوەستەک ئەنتەرناسیۆنالیست بوو. ب ڤێ ھەلوەساتا خوە ئەز ھەردەم سەربلند بووم. ھەر چقاس ئەڤە کارەکێ بەردایی بیت ژی، ئەز فایدە دبینم کو جارەکا دی ب شۆپینەرێن مۆدایێ بدەمە حساندن”\nئەز تەنێ زانم، سۆسیالیستێن کورد، ب گرانی د ھوندر یاریا TKP (پارتییا کۆمونیستا تورکیا)،یێن مینا یالچین کوچوک و دۆغۆ. پەرینچەک دا بوون! ئەو گەھیشتن ئارمانجێن خوە، لێ ئەم ژی مینا کو تو ژ بۆ نەتەوپەروەران (میللیەتچی) دبێژی: ئەم بەلاوەلا بوون!\nپاراستنا سۆسیالیزما تە، ھەدەف شاشکرنا دۆزا کوردی یا نەتەوییە. چمکی تشتەکێ کو چ پەیوەندی و پێویستییا گەلێ کورد پێ نەبیت و نە پێکانە کو گەلێ کورد کاربیت بگھیتە ڤان ئارمانجێن ئوتۆپیک! گەلەک شێخ، ئاخا و سەرۆک عەشیرێن وەلاتپەروەر کو کاریبوو گەلەک فایدە ل دۆزا کوردی یا نەتەوی کربا، ئینان ب زانین یان نەزانین ئەو کرنە ئارمانج! ئەڤ ھەلوەست د مفایێ مێتنکاران دا بوو.\nکوردێن ئیدەۆلۆژی و باوەرییا وی چ دبیت بلا ببیت، دڤێت بەرەیێ نەتەوەپەرەست واتە “میلیەتچی” بیت! دڤێت بەرێ وەک نەتەو و وەلات ئەم خوە رزگار بکەن؛ دووڤرا ل گۆر جڤاتا خوە و مەرجێن دونیایێ رەژیما خوە ئاڤا بکەین! نەتەوەیا کورد، ژ لایێ مێتنکاران ڤە د “جینۆسایدەکا بەردەوام” دا دەرباس دبیت: وەک زمان، دیرۆک و چاند ژ ھۆلێ رادبیت! دڤێت ئەم ھەموو کوردستانی، ب ھەموو کێمنەتەو و جەماعەت، سنف و تەبەقە، ئیدەۆلۆژی و باوەرییێن دینی و مەزھەبی دەستێ خوە بدەینە ھەڤ و خوە ژ ژناڤچوونێ رزگار بکەین!


خولی پلە یەکی فرانسا - پاریس سان جێرماین vs سانت ئیتیان - Soccer - Yariga - Results, fixtures, tables and statistics\nمۆنتپێلیێر vs. ستاسبۆرگ ڕێنێس vs. دیجون لیل vs. کان ئۆڵیمپیک مارسێیل vs. ئانجەرس پاریس سان جێرماین vs. تۆلۆز پاریس سان جێرماین vs. سانت ئیتیان نانت vs. ئۆڵیمپیک لیۆن بۆردۆ vs. ترۆیس دیجون vs. مۆنتپێلیێر ئامیێنس vs. نیس\nپاریس سان جێرماین vs سانت ئیتیان 3-0\nئێدینسۆن کاڤانی (PG) 20'\nتیاگۆ مۆتا (G) 51' (دروستکرا لە لایەن: مارکوینۆس)\nئێدینسۆن کاڤانی (G) 89' (دروستکرا لە لایەن: T. Meunier)\n'83 بۆ جولیان دراکسلێر\n'72 بۆ L. Lacroix\n'66 بۆ ڤـ.پایۆت\n'80 بۆ Yuri\n'78 بۆ ئو. تانانی\n'66 بۆ H. Maïga\n'72 بۆ گابریێل سیلڤا\n'78 بۆ ڕ.هامۆوا\n'80 بۆ L. Kurzawa\n'83 بۆ ئەنخل دی ماریا\n'84 بۆ خ. پاستۆری\n3 P. Kimpembe 45+1'\n8 تیاگۆ مۆتا 51'\n9 ئێدینسۆن کاڤانی 20' 89'\n12 T. Meunier 39'\n2 ک.سیۆفیل کاسێرین 50'\n7 ب. دابۆ\n15 S. Janko 19'\n17 Yuri بۆ L. Kurzawa 80'\n18 G. Lo Celso بۆ خ. پاستۆری 84'\n23 جولیان دراکسلێر بۆ ئەنخل دی ماریا 83'\n4 L. Lacroix بۆ گابریێل سیلڤا 72'\n5 ڤـ.پایۆت بۆ H. Maïga 66'\n10 ئو. تانانی بۆ ڕ.هامۆوا 78' 87'\n25/08/18 LI1 مۆنتپێلیێر - سانت ئیتیان زانیاری زیاتر لەسەر ئەم یارییە


کونجرینی : کام یەکێتی . – WTARIKURD\nشتێک دڵم خۆش دەکات ، کەدەبینم خوار دەمخوێننەوە . گۆڕانەکان بە عەیارە 24 ی یەکێتی و یەکێتییەکان بە دەژە یەکێتی ، پارتییەکانیش بەهەمان ئەقڵی جارانیان و داعشیش نەیگۆڕین ، هەر بەجەلالی . بەڵام خۆشبەختانە هیچیان نیم . گرنگ ئەوەیە خۆم بڕیار دەدەم و ئەوانیش بەخواریی بڕیار دەدەن .\nلەنێوان بەردەئاشی هاڕێنی یەکتریدا ، هەردوولا یەکێتی پچووک دەکەنەوە . ململانییەکە لەسەر باشتر و چالاکتر و جوانکردنی یەکێتی نییە . هەردوو بەرە ، هیچ پڕۆژەیەکیان لەو بارەیەوە پێ نییە . ئەوانەی لەسەرەوەن لای خەڵکی بەهەمان گومانەوە تێیان دەڕوانن ، هەندێکیان بەگەندەڵ و هەندێکیان بە پیاو کوژ و هەندێکیان بەگوێگرو ئەوانی تر ، کە زۆرینەن کەس باسیان ناکات . ئەم یەکێتییەی ئەمڕۆ هەمان یەکێتی دوێنێ نییە ، دوێنێ کورد هیواکانی کوردایەتی لەسەر هەڵچنی بوو ، لەئێستادا چارەکی دەوێت بۆ ئەوانی تر .\nپرسیارەکە ئەوەیە : ئایا بەرەی ناڕازیی ناو یەکێتی گەر داخوازییەکانیان پشت گوێ خرا ، دووشت لەبەردەمیاندایە ئەنجامی دەدەن .\nیەکەم – جیا بوونەوە .\nدووەم – کودەتا .\nیاخوود ئەمانە دوورە لەوەی ئەوان نەک بڕیاری لەسەر بدەن ، بەڵکوو قسەشی لەسەر بکەن . گەر وانییە ، ئەم ورتە ورتە لەسەر چی ؟ .\nخاتوو هێرۆ ، لەباشووردا ، لەئێستادا تەنها بڕیار بەدەستی نێو یەکێتی نییە ، بەڵکو سوکان بەدەستی هەرێمیشە . لەیەکێتیدا هەموو جەمسەرە سەرەکییەکان دەجوڵێنێت ، ناڕازییەکان تەنها قسە لەسەر پارەکە دەکەن ، چوونکە هەمووان چاویان لەسەرییەتی . بەڵام قسە لەسەر هەیمەنەتی هەژموونی بەڕێوەبردن ناکەن ، ئەمەیان بۆ ؟ .\nکاتێک داعش هات ، بەرەی زەرد ئاسمان و زەویی هەراج کرد ، گەر دژە تیرۆر و قەندیل نەبووایە ، کچانی دهۆک و هەولێر لەقەفەزدا تا ئێستا سەرژمێریان تەواو نەدەبوو بۆ فرۆشتن و ناسنامەی کەنیزەک . دژە تیرۆر خاتوو هێرۆ دەیجوڵێنێت . وەک وتەبێژی پەکەکە لە ڕۆژئاوا دەڵێت : کۆتایی پێهێنانی دورکەوتنەوەو لێک تێنەگەیشتنی نێوان ئەمریکاو پەکەکە ، یەکێتی بوو ، بەڵام ژیرانە کورد سودی لێوەرگرت .\nبا لە باسەکە تۆزێک دوور بکەوینەوە بۆ ئەوەی ڕێچکە ڕێگای باسەکە ببینینەوە . ئەمەریکاییەکان لەئاسمان و بگەڕیی دیبلۆماسیی و ، ئێرانییەکانیش لەسەر زەویی سەرکردایەتی مەیدانی بەرەی دژی داعش دەگێڕن ، ئیتر کورد جۆن دەتوانێت لەم پەت و داوەی ئەمانە ڕزگاریی ببێت . دەست لە ئێرانی باڵا دەستی ڕەوشە تەمومژاوییەکە هەڵگرێت .\nئێران لەبەرخاتری چاویی کورد نایەت ، لەگەڵ پارتی دان لەیەکتر جیردەکەنەوە بەهۆی ئاڵاندنی لە تورکیا ، ئەم هاتنەی بەحکومی بەرژەوەندی و بانگێشتکردنی خاتو هێرۆ پەلکێشی هەرێم کراوە . ئەم پەلکێشکردنە بەهێندەی سودەکەی ، ترسەکەی ناخمان دەخوات . تائێرە سودمەندین لێی ، داهاتوو زیانەکەی سەرمان دەخوات ، یان سودەکەی پارتی ڕادەماڵێت .\nئێستا یەکێتی بەحوکمی ئەوەی ئێران جیرەی دەرگاکانیش دەبیستێت . دەبێت ژیرانە قسەبکات و گوێ بگرێت . لەو دیو کەین و بەینی ئامادەیی ئێران لەسەر هەرێم ، ئەمریکاش بوونی هەیە ، ئایا کورد بەرگەی بەردەئاشی ململانییەکانی ئەم دوو دەوڵەتە دەگرێت ؟ . لەکاتێکدا ململانییەکانی ناوخۆی یەکێتی لەسەر بنەمای ژیرانە گیڤ نابنەوە و چ دەخوازن لایەنی ناڕازیی : کاولکردنی یەکێتی ، یان شەقکردنی ..\nئێستا ئەوەی دەیبینی دوو ئاراستە لەسەر هیچ پڕۆژەیەک کەوتونەتە ململانێ ، ئەوەی دیارە ، پارەو دەسەڵات ، شتێک نابینرێت بەرژەوەندی گشتی یەکێتی و گەل لەخۆ بگرێت .. ماڵی تاڵەبانی لەمێژە خاوەن هیچ سەرمایەک نین و خاوەنی هەموو سەروەتی یەکێتین ، هەر بەوانیش تەخشان و پەخشان دەکرێت . ئەوانەی ناڕازین کامیان دەگریت دراوێکی زۆریان بەهۆی پێگەکەیانەوە کەندەکردووە . بەڵام خۆ بەخاوەن ماڵ و کلیک بەدەستی کاسە ، واتە ماڵباتی تاڵەبانی ، بەناوی خۆیانەوە هیچیان نییە و خاوەن هەموویشن . کاتێک قسە لەسەر دەستبەسەراگرتن دەکرێت ، دەڵێن هی یەکێتییە ، کاتێک بخوازن و چۆنیان بوێ ، ئەمبەرو ئەوبەریی پێدەکەن .. جیاوازییەکە ئەمەیە . دۆڕاندنەکە بەم شێوەیە هەر لەئێستاوە لایەنی ناڕازیی بەرگی دەپۆشن ..\nمن لەم کەین و بەینەدا وەک ئەوان چۆن خاوەن پڕۆژەی هیچن و لەسەریی ململانی دەکەن ، منیش خاوەنی هیچ نیم . نەلەبەرەی ناڕازیی و نە لەخۆ بە خانەخوێ . بستێک زەویم نییە لەخاکی کوردستان . خەباتیشم کردووە بەپێی بەڕەکەی خۆم . یەکێتییەکان جگە لە دڵسۆزەکان ، کەچی زەویشیان دا بە ناپاکان ، بەڵام بەمنیان ڕەوا نەبینی .. 15 ساڵ لەڕۆژە سەختەکان لەگەڵیان بووم ، لەو ماوەیەدا لەگەڵ پێی ئەوان ڕێم کرد ، ڕۆژێک نەکەوتمە بەرەی دژی ئەوان و ڕاستگۆیانە لەگەڵیان ڕۆیشتم ، سەرئەنجام ئەوان جێیان هێشتم و پشتیان تێکردم . گرنگ ئەوەیە ئێستا مرۆڤێکی ئازادم …


لە وەزیری پێشمەرگەوە\nوەزیری پێشمەرگەی هەرێم لەبارەی دامەزراندن لە وەزارەتی پێشمەرگە ڕوونکردنەوە دەدات و دەڵێت، لەئێستادا و بەهیچ شێوەیەک دامەزراندن لەوەزارەتی پێشمەرگەدا بوونی نیە و نەکراوە، ئەو دەنگۆیانەشی باس لە دامەزراندن دەکەن دوورن لە ڕاستییەوە.\nلە ڕاگەیەنراوێکدا شۆڕش ئیسماعیل، وەزیری پێشمەرگەی حکومەتی هەرێمی کوردستان (دووشەممە 4ی تشرینی یەکەمی 2021) ڕایگەیاند، " لەئێستادا و بەهیچ شێوەیەک دامەزراندن لەوەزارەتی پێشمەرگەدا بوونی نیە و نەکراوە."\nئاماژەی بەوەشکردووە، " وەکو هەر دامەزراوەیەکی تر، پرسی دامەزراندن لە سەرۆکایەتی ئەنجومەنی وەزیرانی هەرێم راگیراوە."\nهاوکات وەزیری پێشمەرگە، ئەو دەنگۆیانەشی ڕەتکردووەتەوە کە باس لەدامەزراندنی لێرە و لەوێی هاووڵاتیان دەکرێت وەک پێشمەرگە و ئەوەی خستووەتەڕوو، " ئەو دەنگۆیانە هیچ بنەمایەکی راستی تێدانیە و هەر کاتێک دەرگای دامەزراندن بکرێتەوە، وەزارەتی پێشمەرگە بە رەسمی رایدەگەیەنێت."\nوەزیری پێشمەرگه باسی لەوەشکردووە، " بۆ هەر پڕۆسەیەکی دامەزراندن لەئێستادا دەبێت لەژێر سیستمی بایۆمەتری حکومەت تێپەڕبێت، هەر ناولێنانێکی دامەزراندن بەبێ گەڕانەوە بۆ ئەو سیستمە، بێ بنەمایەو ناچێتە چوارچێوەی دامەزراندنی رەسمیەوە."\n2021.10.19 - 11:36\n2021.10.19 - 15:32


چۆن لە زیپکەی سەر سنگ خۆت ڕزگار بکەیت\nزۆر کەس دوچاری زیپکەی سەر سنگ دەبنەوە و هەراسانی کردوون، زیپکەی سەر سنگ بۆ هەندێک کەس هەر وەکو زیپکەی سەر دەموچاو بەردەوام دروست دەبنەوە.\nزیپکە کاتێک دروست دەبێت، کە کونیلەکانی سەر پێست دەگیرێن و ئەم گیرانەیش بەهۆی خانەی مردووی پێستەوەیە، دواتر کە جەستە دەست دەکات بە دروستکردنی ئەو چەورییەی ڕێ لە وشکبوونەوەی پێستمان دەگرێت، خانە مردووەکانی پێست دەتوانن پێکەوە خۆیان گرێ بدەن لەناو کونیلەکەدا، واتا لە جیاتی ئەوەی خانەکان بەرزببنەوە بۆ ڕووکەشی پێست، لەناو کونیلەکەدا قەتیس دەبن.\nئەم حاڵەتی دروست بوونی زیپکەیە دەکرێت لەسەر دەموچاو، یان سەر سنگ ڕووبدات بەهۆی بوونی گلاندە چەورییەکان.\nهەروەها هۆکارەکانی دروست بوونی زیپکەی سەر سنگ دەشکرێت بگەڕێتەوە بۆ جلی ئارەقاوی بەهۆی مەشقکردنی وەرزشییەوە، ئەو کریمی لاشەیەی بەکاری دەهێنیت یان سیستەمی خۆراکێک کە ڕێژەیەکی زۆری شەکری تێدایە.\nچارەسەرکردنی زیپکەی سەر سنگ نزیکە لە چارەسەری زیپکەی سەر دەموچاو و زۆرجار هەمان دەرمانیان بۆ بەکاردێت، بەڵام بە ڕەچاوکردنی هەندێک گۆڕانکاری، بۆ نموونە هەندێك دەرمان دەکرێت هەراسانکەر بێت بۆ سنگ وەک لە دەموچاو.\nئەو پاکەرەوانەی لە ترشی سالیسیلیک و بێنزۆیڵ پێرۆکساید دروست کراون کاریگەرییەکی زۆر باشیان دەبێت بۆ لابردنی زیپکەی سەر سنگ، هەروەها دەشتوانی ئەو پاکەرەوە و دەرمانی خۆشۆردنانە بەکاربێنیت بە مەبەستی لابردنی زیپکەکانی سەر سنگت بە مەرجێک ئەو دوو پێکهاتە چالاکەیان تێدا بێت.\nئه‌م بابه‌ته 1162 جار خوێنراوه‌ته‌وه\nعەلی بابە مەترسی لەسەر سلێمانی دروست دەكات